
NACIONAL 


Despues di a sinta su castigo di 10 ana 

Asesino di Lilly Zichem a keda deporta 



T ur preso stranhero, 
despues di sinta nan 
castigo pa un of otro delito, 
ta keda deporta asina cu nan 
sinta nan castigo. Tempo ta 
bai asina liher, y tabata parce 
manera ta ayera. Ainda nos 
por corda con un dia na 
luna di februari, den oranan 
di merdia, informacion a 
drenta cu den Williamstraat 
3, net pabou di Club Aruba 
Jrs. un intruso a asesina 
Lilly Zichem, ora cu el a 
sorprende e persona aki den 
cas di su mayornan. 

E caso aki a ser resolvi rapi- 
damente y asina polisnan a 
detene e Colombiano, Jesus 
Sanchez, kende a keda con- 
dena na un castigo di prison 
di 10 aha p’e asesinato aki. 

Wel, ayera tardi, Jesus 
Sanchez a sali liber, pero 
manera regia ta bisa, e lo 
keda deporta di inmediato y asina 
sosode, ora cu nan a pone riba avion 
di ayera tardi di regreso pa Colom¬ 
bia. Riba e fotonan aki por mira 
momento cu Jesus Sanchez ta ser 
hiba pa Aeropuerto Reina Beatrix 
pa subi avion, acompana pa funcio- 


narionan di Warda nos Costa. 

Luna pasa tambe otro asesino, Luis 
Tapia, Colombiano, kende a haya 
apodo di asesino di Cinema, kende 
a mata e hoben Ryan Dubero, 
tambe a sali liber. E si contrario n’e 
caso di deportacion manera Jesus 


Sanchez ayera tardi, no por a ser 
deporta, debi cu e tin un pasaporte 
Hulandes. 

Dos dia despues di bandona KIA, 
riba su propio peticion, a dicidi cu 
e ta bai biba na Hulanda. E ta un 
di e “Arubiano/Hulandes” cu sigur 


Rita Verdonk no kier. Hasta lo por 
core riesgo cu su pasaporte por 
worde kita, mirando e acto cometi 
na Aruba. 

Ultimo ora: 

Capitan a nenga di transporta e e 
asesino Jesus Sanchez. 


RED ta keda contra di matrimonio di mesun sexo, pero 

Aruba formando parti di Reino 
Hulandes, mester registra esaki 


P artido RED for di inicio a 
emiti un di su prome fol- 
dernan, unda RED ta bisa cu 
nan ta contra pa realisa matri¬ 
monio di homosexualnan na 
Aruba. A argumenta cu e base 
di nos Status Aparte, ta nos 
propio Parlamento, cu mester 
traha nos mesun leinan. 

Pesei no mester turno na nos 
Parlamento, y pesei mes RED 
ta haya hopi strano con Otmar 
Oduber a declara siman pasa, 
pa elimina Parlamento, paso- 
bra e no ta funciona y asina lo 
bai na spaar hopi placa cu ta 
wordo paga cu no ta efectivo. 
Na opinion di Rudy Lampe, 
esei ta un disparati, pasobra 


ora ei nos ta bai turno na nos 
Status Aparte. Gobernador of 
un PG, no ta esencial pa nos 
Status Aparte, segun Rudy 
Lampe. 

RED ta kere cu lei mester ta 
basa di lo respeta matrimo- 
nionan a base di hetro-sexual. 
Pero den e caso di pareha 
Oduber y Lamers, unda nan 
a bringa nan caso, pasobra na 
Aruba a nenga nan di regis¬ 
tra nan matrimonio, Rudy 
Lampe ta bisa di antemano, 
cu esaki lo bira un guera 
perdi. 

Si dicidi di bai Corte Eu- 
ropeo, tambe lo bira un 
guera perdi. Tur esaki RED a 


anuncia y ta haya razon. Pero 
a base di art. 40 di Statuut, 
cu como Aruba ta forma parti 
di Reino Hulandes, mester 
registra actanan di matrimo¬ 
nio, manera esaki, cu a keda 
legalmente efectua. 

Pesei mes, un pareha cu casa 
legalmente na Hulanda y 
na cualkier parti di Reino 
Hulandes, y si nan bin Aruba, 
nan ta exigi mesun trato 
reciproco, cu e tambe por 
keda registra na tur pais den 
Reino. Gobierno di Aruba 
a (mal)gasta masha placa na 
abogado, a sabiendas cu nan 
lo perde e caso, segun Rudy 
Lampe. 

COMENTARIO 



roB ALL BEEF LOVEBS 


ANGUS STEAK 
BURGER 

WITH TENDER ANGUS BEEF, GRILLED ONIONS AND 
rULL PLAVOtmCD STEAK SAUCE _ 


HAVE IT YOUR WfiY! 




Awor cu Ministro Rudy Croes ta rechasa su nacionalidad Hulandes ta puntra: 

Ki balor mester duna su huramento como 


Minister di pais Aruba? 


E frankesa o kisas e bobedad di Min¬ 
istro Rudy Croes relaciona cu su 
declaracion den un forma di rechaso di 
su nacionalidad Hulandes por trece su 
posicion como Ministro di Pais Aruba 
den peliger.Algun dia atras Parlamento 
Hulandes tabata bastante alborota 
(mocion di desconfianza), pa motibo 
di doble nacionalidad di dos Secretario 
di Estado. Nan huramentamento pa 
cu nan funcionamento segun e consti- 
tucion Hulandes a evita un dimision 


di inmediato. Anteriormente a tema 
cu esaki por causa conflicto di interes, 
ya cu e dos Secretario di Estado como 
subdito di nan pais di origen tin cierto 
obligacion pa cu nan madre patria 
tambe. Ministro Rudy Croes debe e 
pueblo Arubano y Gobierno Hulan¬ 
des hopi splicacion riba su punto di 
bistå pa cu su nacionalidad Hulandes. 
Sin duda e influencia Bolivariano ta 
infiltrando den Gobernacion di Aruba, 
ya cu nunca Gabinete Oduber a critica 


e Gobierno dictatorial di Presidente 
Hugo Chavez abiertamente, al con- 
trario ta sigui ehempel di e “Kopfjåger” 
aki tur dia. Tambe por corda e menasa 
di sr. Nelson Oduber den direccion di 
Hulanda: “Hulanda no mester lubida 
cu mi amigo Chavez t’aki cerca....” Cu 
e rechaso di e nacionalidad Hulandes 
mester terne un decision unilateral 
di Gabinete Oduber pa cu un inde- 
pendencia di Aruba y un ciudadania 
Venezolano. Pronto mester escoge entre 


55 

un pasport Hulandes of un pasport 
Venezolano, ya cu e pasport “Arubiano” 
di MEP no lo bai tin mucho balor pa 
Estados Unidos, Europa y otro paisnan, 
cu excepcion di Venezuela y Cuba. 

Si a escoge p’e pasport Hulandes mester 
bandona Aruba dentro di un luna y no 
ta permiti pa regresa, lagando asina tur 
propiedad atras pa Estado Aruba de 
Bolivariano. 

Aruba por bira un “vissersdorpje” di 
Venezuela atrobe. 




Pa mas infor maden, tuma con ta c to cu ATCQ nai 

Noortf - Tanki Flip 78 Dafcota - 3-abana Blanco 2 San Micolaas - Tbeators-traa t 20 

Tel. 5&J QS35 Tel. S82 4634 Tel. 584 3124 

Fa«. 5B7-4893 Fa*. 582-5971 Fa*. 5B4 8122 


... ' . ■ " 


1 

Servicio y Calidad 
cu bo Merecel 

tmå ■■■ tt m 


HAULING 

TRADICIQNAL 

Experencia, < 
profecionafismo y 
punetualidad cu bo 
por depende ribs dje! 


HAULING HIDRAULICO 

Mihor acceso na bo carga y 
scapa huurmento di chash. 

NACIONAL I 

Aumento considerabel den prijs di combustibel 

pa W.E.B. Aruba N.V. 


D en cuadro di informa nos cliente di desaroyonan importante pa cu 
e produccion di awa di bebe y generacion di electricidad, W.E.B. 
Aruba N.V. ta trece e siguiente na conocimento di Comunidad. 

Despues cu nos a mira desde mei 2006, un bahamento constante den e 
prijs di e combustibel cu W.E.B. Aruba N.V. ta usa den su produccion, e 
mercado mundial di combustibel a mustra un stabilidad relativo den e 
prome kwartal di 2007 cu un prijs rond di U.S. $ 40.00 pa bari. 

E bahamento tabatin como consecuencia cu electricidad a baha cu 6 cent 
pa kilowatthour y awa a baha cu AWG 1,25 pa ton of m 3 . Pa e consumi- 
dor esaki ta nifica cu e tarifa di awa y coriente a baha desde mei 2006 
pa februari 2007 cu un total di 14%. E prijs cu W.E.B. Aruba N.V. a usa 
como base desde februari 2007 tabata U.S. $ 37.50 pa bari. 

Sinembargo e situacion mundial cual ta afecta e prijs di e mercado di fuel 
oil na fin di februari a cuminsa un proceso di aumento den prijs. Mira e 
grafico aki bou. 


- Fuel Oil Price: 1 mar -13 apr 2007 



Dia 1 di maart e prijs a yega te na U.S.$ 41.00 pa bari y despues a bolbe 
varia rond di 40 dollar pa bari te cu 20 di maart. Di e dia ey e mercado 
a mustra un aumento hopi importante caminda cu awor aki na mitar di 
april nos ta mira cu e prijs a bira casi 47 dollar pa bari, un aumento di 6 
pa 7 dollar den e prijs pa bari. 

Esaki ta un aumento considerabel den e gasto di combustibel pa nos tur 
aki na Aruba. 

Un desaroyo hopi preocupante y cu W.E.B. Aruba N.V. ta tene bon na 
bistå. 

Manera ta conoci cada luna gerencia ta mira y vigila e impacto di e prijs 
di combustibel, den nos caso fuel oil, riba e situacion financiero di nos 
gastonan di produccion di awa y generacion di electricidad. Esaki ta e 
caso tambe awe cu nos ta mira e aumento gran di aki den prijs di nos 
combustibel. 

os a mira un desaroyo similar den e mercado di gasolin. 

No por descarta cu si e situacion di prijs riba mercado mundial continua 
manera cu e ta, cu esaki lo tin como resultado un adaptacion di nos tari- 
fanan di awa y electricidad pa luna di mei benidero. 

Sinembargo nos no a yega na e momento ey ainda. Na fin di luna geren¬ 
cia lo mira e cifranan un biaha mas y tuma e decision corecto y profesio- 
nal requeri pa mantene nos compania nacional di awa y coriente den un 
situacion financiero sano y responsabel. 

Manera ta e conoci, W.E.B. 

Aruba N.V ta tene cuenta cu e cliente y economia di nos pais. For di mei 
2005 a man tene e tarifanan pa e consumo di awa te cu 12 ton pa luna na 
un tarifa stabiel. 

E tarifa ta basa riba un prijs di combustibel di 35 dollar pa bari. 

Tanten gerencia di W.E.B. Aruba N.V. ta pidi e consumidor pa keda tene 
cuenta cu e consumo di awa y coriente y no malgasta esakinan. 

Awa y coriente ta indespensabel pero laga nos usanan na un manera 
responsabel! 


SOGA ta firma contrato pa 

Construccion di edificio di infrastructura 

Na valor di 16.7 miyon florin 


A we a tuma luga firmamen¬ 
to di un otro contrato entre 
Stichting Onroerend Goed Aruba 
(SOGA) y e contratista Albo Aruba 
N.V. pa construccion di e edificio 
conoci como ‘Infrastructura’. E 
edificio aki lo ta situa na Sabana 
Blanco, banda di e actual edificio 
di D.I.E E ta worde construi pa 
ubica e siguiente departamentonan 
di gobierno: 

- Dienst Openbare Werken (DOW) 
- Directie Infrastructuur en Plan- 
ning (DIP) 

- Dienst Landmeetkunde en Vast- 
goedregistratie (DLV) 

E contrato aki a worde otorga na 
Albo Aruba N.V. pa un suma total 
di AWG 16,700,000. E contrato 
a worde firma pa sr. R.O. Acosta, 
como Presidente di Directiva di 


SOGA, sra. M.E. Croes- de Jongh, 
como miembro di Directiva di 
SOGA y sr. F.G. van der Woude, 
director di Albo Aruba N.V. 
Invitadonan pa e ocasion aki tabata 
e personal di e departamentonan 
di DOW/ DIP y DLV, directiva 
di SOGA, Minister di Asuntonan 
Social, Infrastructura y Ensenan- 
sa, bao di cual e departamentonan 
menciona ta resorta, diferente otro 
ministernan, parlamentarionan, 
personal di Albo Aruba N.V., y di e 
architectenbureau, e financistanan, 
miembronan di prensa, y gerencia 
di AIB Bank NV encarga cu ma- 
neho diario di SOGA. 

Cu e firmamento y inicio di e 
construccion aki SOGA ta conclui 
otorgamento di tur tres edificio 
manera menciona anteriormente 


cu ta encera un inversion total di 
Afl 60 miyon. E prome tabata esun 
pa Departamento di Servicio di 
Impuesto y Aduana (SIAD) y De¬ 
partamento di Finanzas; e di dos 
tabata esun pa e departamentonan 
di Algemene Rekenkamer Aruba, 
Dienst Buitenlandse Betrekkingen, 
Raad van Advies, y Sociaal Eco- 
nomische Raad, cual ta den pleno 
ehecucion. 

SOGA ta un esfuerso comun entre 
sector publico y sector priva di cual 
Stichting Algemeen Pensioenfonds 
Aruba (APFA) y AIB Bank NV ta¬ 
bata e promotornan cu e meta pri- 
mordial di construi, financia, man¬ 
tene y maneha edificionan pa uso 
gobernamental den e asina yama 
sistema “Build Own and Transfer” 
(BOT) cu na final gobierno lo bira 


dono di e edificionan. 

Di e manera aki SOGA ta continua 
su trabaonan pa contribui na un 
adelanto den calidad di nos edifi¬ 
cionan y desaroyo di Pais Aruba y 
kier yama danki na tur instancia cu 
di un of otro forma a haci posible 
realizacion di e proyectonan aki. 

Na mes momento ta yama danki na 
e consorcio di institutonan finan¬ 
ciero; Fatum, Stichting Bedrijf- 
spensioenfonds Aruba, Stichting 
Fondo di Penshun di trahadornan 
di Empresanan y Fundacionnan 
Publico, Stichting Algemeen Pen¬ 
sioenfonds Aruba, ENNIA, Sociale 
Verzekeringsbank, AIB Bank NV, 
tur bao di liderato di AIB Bank 
NV cu a mustra confianza den 
financia dicho proyectonan pa un 
monto total di Afl 60 miyon. 

SUNDAY 

SALE & CARSHOWI 

A°/o DISCOUNT 
ON 

ALL MODELS 


3 FREE 
SERVICE 


to Camacuri 

April 22th 

9 AM - 3 PM 


3 YEAR or 
100.000 KM 
WARRANTY 


REDUCED 
INTEREST RATE 
12 % 


BUY NOW 

Start paying 
in September 2007 


On the spot 

finandng 

Financing thru Aruba Bank 


- Buy & Drive the same Day * 

- Kids activities 

- Fantastic Carshow by Toyota & non-Toyota Gar clubs 


* Limited amount of units available! First come, first drive! 


cA- 


( ordia 


Camacuri 8 -Tel.528-4455 - Fax.582-2018 - www.toyotaanjba.cofn 


Reserve your car TODAY!! 

NACIONAL 


Rudy Lampe, di partido RED 

No awe, pero for di aigun siman caba, a denuncia caso 

Namdar na Hulanda 



R udy Lampe di partido RED 
a confirma di a haya copia 
di e carta di Effy Namdar, cu el a 
manda pa Michael Williams. Opin¬ 
ion publico a cuminsa cuestiona e 
silencio di Rudy Lampe, siendo a 
bira conoci como un persona cu ta 
bringa tur acto di corupcion. 

Awor cu abogado Dijnveld a 
declara enfaticamente cu Rudy 
Lampe no a haci nada cu e docu- 
mento aki.Rudy Lampe durante 
su reciente conferencia di prensa 
a duna di conoce cu ta dia 24 di 
maart ultimo, Michael Williams a 
entregu’e e carta di Effy Namdar. 
No por mira claramente na kende e 
carta ta dirigi. 

Segun e lider di RED, el a puntra 
Michael Williams, ta na kende e 
carta aki ta dirigi y Michael Wil¬ 
liams su reaccion tabata cu e no 
por releva na Rudy Lampe na 
kende e carta ta dirigi. 

Segun Rudy Lampe, p’e por haci 
algo cu e carta aki, e mester sa na 


kende e carta aki ta dirigi. Haci- 
endo su investigacion, a sali na cla 
cu e carta aki ta dirigi na Michael 
Williams mes y tambe for di su 
investigacion haci, e tabata sa cu 
Diario lo publica e carta aki dia 26 
di maart 2007. 

RED t’e unico partido cu mesora a 
actua, unda mas cu 2 siman pasa, el 
a manda e carta aki pa Minister di 
Husticia y di Relacionnan di Anti- 
yas y Aruba, mr. drs. Ernst Hirsch 
Ballin, pidiendo un investigacion 
di e caso di Namdar y tambe inves- 
tiga e carta aki, pa cual el a manda 
un copia di dicho carta tambe. 
Rudy Lampe a bisa cu siman pasa 
el a recibi for di representante di 
Gobierno di Hulanda na Aruba, e 
noticia cu Minister Hirsch Ballin 
a recibi su carta, cu el a personal- 
mente e carta tocante Effy Namdar 
y asina personalmente a pone su 
mes na altura di e caso aki. 
Fraccion di RED a actua, y frac- 
cion di AVP, cu ta conoci di ta 


papia hopi, pero nan no a actua y 
t’awor dia 16 di april ultimo nan a 
presenta na oficina di representa- 
cion di Gobierno Hulandes. 
Mientras cu RED a haci esaki for 
di varios siman pasa te a recibi 
contesta di Minister Ernst Hirsch 
Ballin y lo tuma nota di e caso 
aki. Pa loke abogado Duinveld a 
trece padilanti y e comentarionan 
publica, nada di esaki ta berdad, 
segun Lampe. 

Lampe kier sa ta pakico e abogado 
ta bin cu mentiranan asina aki, of 
no ta trece tur e hechonan dilanti. 
E abogado aki tabata candidato 


riba lista di partido OLA, y por ta 
awor e kier culpa Rudy Lampe pa 
loke a sosode cu e votonan di par¬ 
tido OLA, cu no a haya sosten mas. 
Pero por ta cu a liga e lider di 
OLA, Glenbert Croes cu un canti- 
dad di actonan di corupcion, e.o. e 
caso di Calmequip cu construccion 
di Aeropuerto y otronan mas, y por 
ta dor di esei awe kier trece un luz 
negativo riba partido RED. 

Awor ta berdad cu e carta di Effy 
Namdar ta envolve diferente Min¬ 
ister di MEP segun Rudy Lampe. 
Partido MEP, unda Glenbert Croes 
a uni su mes na dje awor. 


Contrario na loke cu Minister drs. Booshi Wever awe kier pretende 

Raport di aha pasa riba adiccion ta desconseha 

shelter na Hotel Central 

Segun Benny Sevinger 


P arlamentario di AVI? Benny 
Sevinger a comenta riba e 
topico di adiccion y e problemanan 
cu esaki ta trece cune y con esaki ta 
aumentando den nos sociedad. 

E ta bisa cu ora trese padilanti e 
diferente fasenan cu mester como 
Gobierno pa tin un maneho mas 
profesional riba e tereno aki pa tin 
resultado, ta mira cu Gobierno no 
ta stimula esaki. 

Pesei mes, Sevinger ta considera 
cu tin biaha ta bon pa laga cosnan 
cana pa pueblo realiza ki desaster e 
Gobierno aki ta haciendo, y un di 
nan riba maneho di adiccion. 

Ana pasa a sali un raport riba adic¬ 
cion y awe, un ana despues por con- 
stata cu loke nan a constata ta peor 
cu e tempo ei. Sevinger a ilustra 
aigun di e puntonan menciona den 
e raport. 

Un di nan ta cu e shelter na Ho¬ 


tel Central no ta adecua y cu e no 
mester a wordo habri pasobra e no 
tabata cla. Kier men e Parlamen¬ 
tario di AVP ta contraresta declara- 
cion di Minister drs. Booshi Wever, 
cu mas el a ser conseha pa bin cu un 
di dos shelter den Oranjestad. 

Mas aleu, e ta bisa cu dia cu e traha- 
dornan a wordo manda p’e shelter 
dia cu el a wordo habri, nan no 
tabata sa kico mester a haci, leiding 
no tabatei pa mustra kico mester a 
wordo haci. 

E banonan di e shelter no ta funcio- 
na, e fire escape di e edificio t’asina 
deplorabel cu no tabatin mag di 
habri esaki mes. 

E trahadornan tin miedo pa male- 
sanan contagioso, no tin un camin- 
da cu por trata un persona cu tin un 
herida y dune remedi of tratamento 
pa e por ta den e shelter, esei kier¬ 
men, segun Sevinger, cu bida di e 


trahadornan ta den peliger. Tambe 
por mira den e raport cu tin tra¬ 
hadornan cu a wordo poni politi- 
camente einan y cu ora nan wordo 
bisa cu nan tin cu haci tal of cual 
cos, nan ta bisa e persona cu e no 
tin nada di bisa nan y cu nan ta bai 
serca Booshi. 

Security pa cual pueblo ta paga casi 
1 miyon, no ta haciendo su trabao, 
caminda cu den e raport ta ser 
constata cu ta personanan di edad y 
hopi di nan ta bin bao influencia di 
alcohol y hasta di droga. 

Bayendo mas leu, Sevinger ta 
menciona cu e ana aki por mira cu e 
crecemento di adiccion den centro 
di ciudad ta birando peor, den e 
raport tin poni cu e Visibility Team 
no ta funciona y polis su man ta 
mara y su buehi a yena pa e prob¬ 
lema di choller. 

P’e motibo ei e ta expresa cu e prob¬ 


lema di adiccion mester wordo gara 
na su cacho, es decir, cu prevencion. 
Pero Gobierno enbes di promove 
prevencion, ta kita e parti di placa 
di e hendenan cu tabata haci e tra¬ 
bao ei y simplemente ta pone den 
cosnan cu no ta produci. 

“Shelter, ta wordo demostra den e 
raport aki, ta simplemente hiba awa 
lama. 20 Hende ta wordo atendi 
3 bes pa dia, esaki ta costa un dos 
miyon na pueblo. Esaki ta nifica cu 
cada adicto ta costa 100 mil florin 
pa ana”, Benny Sevinger a duna di 
conoce y a puntra cual Arubiano tin 
un entrada di 100 mil florin pa su 
so pa e wordo cuida. 

Na final el a bisa cu nan ta prepa- 
rando un serie di pregunta pa haci 
na Minister Booshi Wever riba e 
presupuesto di adiccion y cu den 
transcurso di siman nan lo bin cu 
mas informacion riba e topico aki. 

NACIONAL 


Mei 2-3, 2007 na Biblioteca Nacional Qranjestad y Mei 9 - 16, 2007 na Biblioteca Nacional San Nicolas 

b obc<\ y ^r+c rcacl^ 



Crea bo obra decorativo y alavez ut ri 


HintfH'A PEVTHI. 

a+É 

i-nuaiBW m. ■ ■ itu lÉnÉB 


Mester reusø e siguiente materialnan:: 
BLE Kl, PLASTIC, PAPEL, GLAS, C ARTO N Y 
FQAM. Bo por usa lijm of verf adicional. 


Cu premlonan atractivo pa henter 
COmunSdad. ULTIMO DIA PA 
INSCRIBI ta 26 di April, 2007 


I J* dV > 

V *** tr*r 


Comlshcm di Medio Ambionte Pa mas informacion y pa inscHbi yama: Anky na AHA TA tek S 02-2607 



Sinti bo orguyoso, yen di alegria y satisfaccion di tin bo propio cas! 


RBTT Bank ta duna bo motibo pa celebra cu 

• Bon guia y consehonan financiero 

• Aprobacion rapido 

• Servicio profesional y dedica 


Ademas RBTT Bank tin tur seguronan cu bo mester cu 
No warda mas, haci bo propio cas bira un realidad! 


Ricibi un set di glas di champana y 5.000 Fun Miles cu aprobacion di bo hipoteca 


* E oferta aki ta valido te cu 11 di Mei 2007 


BANK 


BO CAMINDA PA FUTURO 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 

SPA ta elehi 
directiva nobo 

D irectiva di Sindicato di 
Polis a laga sa cu elec- 
cion pa un directiva nobo lo 
tuma luga diadomingo 17 di 
juni entre 8’or mainta y 4’or 
atardi. Un que otro di acu- 
erdo cu articulo 7, 10 y 13 di 
Statuto y segun reglanan di 
Areglo Domestico. 

Na tur e 4 distritonan di 
Polis lo tin un box na unda 
votonan por worde deposita. 
Tur miembro di SPA cu a 
alcansa e edad di 21 ana pa 
dia 1 di januari 2007, por 
pone su mes disponible 
como candidato pa un 
funcion den directiva. Cada 
candidato mester somete un 
carta di aceptacion y mester 
tin e apoyo di por lo menos 
25 miembro di e sindicato. 
Candidatonan proponi dor 
di directiva no ta requeri e 
apoyo di 25 miembro. Esaki 
tampoco ta necesario pa 
miembronan actual di direc¬ 
tiva cu ta worde proponi 
como candidato. 

E candidatonan, incluyendo 
esnan cu ta re-elehibel, 
proponi pa directiva ta: Eric 
A.H. Zaandam; Ricardo A. 
Muller; Alex Boekhoudt; 
Richard A. Kramers; Carlos 
M. Hodge; Kenneth A. 
Philips; Elisabeth O.E. 
Paskel-Coello; Daniel C. 
Jacobs; y Robert M. Vos. 
Miembronan cu ta desea di 
lansa nan mes como candi¬ 
dato, mester entrega e docu- 
mentacion necesario (carta 
di aceptacion y apoyo di 25 
miembro) no mas tarda cu 
diabierna 11 di mei 2007. 

































Mientras cu Minister Wever ta responsabel pa e departamento aki 

Pueblo no por paga pa e sistema ineficiente di DIMAS 

cu ta trancando permiso 


S egun Monica Kock di MPA, ora a hasi cam- 
bio di Minister y a pasa e ley nobo a duna 
como indicacion cu esaki lo trece cambio. Pero 
ta mas malo e la bira. Masha hopi caso contra 
gobierno pasobra DIMAS ta aplica e ley robes of 
inhusto. DIMAS ta gewoon nenga tur permiso y 
esun cu tin placa pa bai corte ta haya su permiso. 
E systema di DIMAS a trese cu ne cu masha 
hopi caso a worde entrega. 

Na LAR tin 500 caso y na corte tin sigun infor- 
macion 400. En total 900 caso. Esaki ta costa 
pueblo placa so. Pasobra tur biaha un ambtenaar 
mester bai den nomber di gobierno pa repre¬ 
senta gobierno. Pero tambe e ta costa gobierno 
masha hopi mes na castonan di corte cu e tin cu 
paga ora e perde su caso. Banda di esey tin boet. 
Masha hopi placa gobierno ta pagando dor di 
e systema di tuma decision di DIMAS. No ta e 
trahador di DIMAS ta paga pero ta pueblo. Tur 
esaki pasobra DIMAS tin un systema di djis 


nenga. 

Prome gobierno ta bai corte y puntra pa para e 
caso pa regle, pero kico ta pasa, DIMAS no ta 
keda cla cu e permiso anto e ora huez ta duna un 
veredicto contra gobierno. Awo gobierno no ta 
ni presenta na corte mes. Ya tin 15 caso caba na 
unda tin decision contra gobierno sin cu gobi¬ 
erno a presenta. Gobierno sa masha bon caba cu 
e ta fout y toch ta sigui cu e sistema aki. Conse- 
quencia, atrobe gobierno ta worde condena pa 
paga e gastonan cu ta minimal Afl. 1500,= plus 
boet di Afl. 1000,= pa dia. 

No ta aceptabel cu pueblo mester paga pa e 
sistema di DIMAS con pa aplica e ley y pa e 
ineficiencia di e departamento. Minister Wever 
ta esun cu ta responsabel pa DIMAS. Si tur e 
boet y gastonan lo a bin di su saco esaki tur lo no 
pasa. Pero ta pueblo ta paga, kier men no tin cu 
preocupa. Te na unda pueblo tin cu sigui paga pa 
e negligensia di DIMAS y Minister ? 



Monica Kock 


Presupuesto 2007 lo wordo trata 
posiblemente juni proximo 


M iembro di Parlamento pa partido MEI^ Marlon Werleman a 

comenta cu presupuesto 2007 lo wordo trata na juni proximo den 
Parlamento. 

El a duna di conoce cu ley ta prescribi cu presupuesto 2007 mester a 
wordo entrega na Parlamento na september 2006, cual no a tuma lugar, 
sino un tempo despues. Motibonan mas grandi pa e tardanza tabata e 
trabaonan cu Raad van Advies tabatin cu e introduccion di BBO. 
Dialuna awor lo bai tin e prome reunion central cu ta regarda trata- 
mento di presupuesto 2007 unda cu fraccionnan den Parlamento ta haya 
oportunidad pa haci preguntanan por escrito riba e diferente presupu- 
estonan na Gobierno. 

Mas aleu, el a duna di conoce cu presupuesto di Husticia ainda no a 
keda entrega na Parlamento, pero cu ta sperando esaki den e proximo 
dianan. 

Na momento cu e preguntanan keda formula den un relato pa Gobierno, 
e ta spera cu Gobierno lo tuma e tempo debido pa asina aki haya e con- 
testanan back y Werleman ta calcula cu pa juni lo trata presupuesto 2007 
den Parlamento. 

Continuando, el a bisa cu un di e aspectonan cu lo hunga un rol impor- 
tante di presupuesto 2007 ta entradanan di Gobierno, pasobra e aha aki 
a conoce un fuente di entrada nobo, esta BBO. 

anda di dje, belastingnan directo lo conoce un rebaho substancial, pero 
te na e momentonan aki no sa ki impacto esakinan lo tin riba caha di 
Gobierno. 



Marlon Werleman 

I POLITICA 

Genocido politico ta continua bao maneho di 

Gabinete Oduber IV 

Mas y mas mepista ta wordo nombra den posicionan clave pa e fiesta por sigui 


A wor ta toca turno pa 
presidente di Banco 
Central wordo manda 
cas. Senor Henriquez a 
sa di maneha e caha di 
nos pueblo na un manera 
responsabel, pero pa MEP e 
presidente di Banco Central 
a comete un pifia di marca 
mayor: E no a permiti MEP 
pa saca 60 miyon florin di 
reserva di nos pais cu ta des- 
tina pa casonan di emergen- 
cia. Akinan Sr. Henriquez, 
cu tambe a wordo nombra 
pa MEP, pero cu ta conoci 
pa ta un persona corecto y 
intachable a para duro na 
banda di pueblo y a nenga 
Nel Oduber y Nilo Swaen 
nan ponencia pa hana e 
placa aki pa MEP por sigi 
goza, Donny Rasmijn di 
partido AVP ta expresa. 

E ta sigui bisa cu profesion- 
alnan manera Sr. Henriquez 
ta pa elogia y sigur cu si e 
merece di hana un contract 
atrobe pa un periodo mas, 
dunando merito na e bon 
trabao cu el a eherce. Pero 


lamentablemente MEP lo 
nombra un otro persona cu 
si ta dispuesto pa entrega 
e placa di nos pueblo den 
man di Friends & Family 
a cambio di un convenio 
personal. 

Actualmente ta presidente 
di Algemene Rekenka- 
mer Aruba (ARA) ta bao 
discusion. Akinan tambe 
Gobierno kier nombra un 
persona yega na partido 
MEP mientras cu e per¬ 
sona aki no tin e educacion 
necesario pa e posicion 
importante aki. Durante 
casi 6 aha di gobernacion 
di partido MEP, Gobierno 
a logra para e trabao di 
control di parti di Centrale 
Accountant Dienst (CAD) 
y di ARA. Proyectonan, 
areglonan y contractnan 
hopi dudoso manera dump 
na Parkietenbos y areglo di 
placa cu grupo SACE unda 
cu miyones di florin di nos 
pueblo trahador a wordo 
mal usa pero instancianan 
Cardinal manera ARA y 


CAD no a haci e trabao nec¬ 
esario pa investiga e posibel 
corupcionnan aki, Donny 
Rasmijn a duna di conoce 
y ta agrega cu awor mester 
bin presidente di ARA cu 
si tin e profesionalismo 
di Sr. Henriquez pa haci 
investigacionnan necesario 
pa salvaguardia nos e fondo 
monetario di nos pais. 
Miembro di partido AVP ta 
considera cu mester bin un 
paro na e fiamento di placa 
descabeya cu MEP ta haci 
cu por tin consecuencianan 
grave riba nos moneda. 
Esaki seguramente lo tin 
posibilidad pa devalua si 
MEP sigui fia y derocha 
placa di nos pais pa nan 
fiesta po sigui. 

“Unda cu nos wak, nos ta 
wak mepistanan den posi- 
cionnan clave di nos pais. 
Gobierno a manda un grupo 
grandi di hefenan cas cu ta 
costando nos pueblo por lo 
menos 4 miyon florin pa 
aha na salario extra paso- 
bra toch nan mester wordo 


paga mescos cu e otronan cu 
nan a pone como remplazo. 
Si cada Gobierno cu sinta 
y pone nan mesun mari- 
onetanan den posicionanan 
clave pa asina saca probecho 
politico, unda nos pais ta 
bay? Ta tur Gobierno mes¬ 
ter cuminsa haci manera e 


abusadornan di MEP? 

Esakinan ta manehonan cu 
ta hopi desastroso pa nos 
pais mientras cu nos pueblo 
lo sigui traha duro y sufri 
pa MEP cu su compinchen- 
ena por sigui abusa”, Donny 
Rasmijn a finaliza bisando. 



Donny Rasmijn 


Minister Rudy Croes: 


Mi ta respeta con cada persona ta biba su bida, pero 
tin problema cu nos norma y balornan 


E veredicto den Corte di Casacion di inscripcion di matrimonionan di parehanan di 
mesun sexo tabata un tema cu Minister di Husticia Rudy Croes a trata durante con- 
ferencia di prensa ayera. 

El a duna di conoce huez den prome Instancia a bisa cu matrimonionan di mesun sexo 
mester wordo inscribi den un registro, pero cu e no a bisa den registro matrimonial. Mas 
aleu, el a bisa cu ora cu el a topa cu de Graaf y Donner di Hulanda, Croes lo a bisanan cu 
e problema ta cu no sa unda inscribi esaki, pasobra decision di Corte den Segundo Instan¬ 
cia ta cu e mester wordo inscribi den un registro. 

Awor den Corte di Casacion, e decision aki a wordo ratifica, es decir, cu e mester wordo 
inscribi’e, pero no ta bisa cu e mester wordo inscribi den registro di matrimonio, segun 
Minister Rudy Croes. 

El a bisa igualmente cu ta pesey e ta pidi atencion di Parlamento pa mira con liher por bin 
cu aigun ley pa percura cu no tur cos cu ta conta na Europa mester bin conta na Aruba 
automaticamente. 

“Mi ta respeta con cada persona ta biba su bida, si bo kier convivi cu un persona di mesun 
sexo, ami ta respete, pero nos tin un problema na Aruba cu nos norma y balornan, nos or¬ 
den publico, nos tin un diferencia cu Hulanda, y aki nos ta sinta cu un dilema”, Minister 
di Husticia a duna di conoce. 



Rudy Croes 

POLITICA 


Arthur Dowers ta sehala 

Awor cu Premier Oduber a admiti cu nos pueblo no por 

mas, e mester bin cu alternativa 



Arthur Dowers 


A rthur Dowers, miem- 
bro di fraccion di AVP 
den Parlamento, a duna di 
conoce cu despues di casi 6 
aha di gobernacion di MEP 
bao liderazgo di Premier 
Oduber nos ta tende nos 
Minister Presidente admiti 
cu nos pueblo no por biba 
cu un salario so mas na 
Aruba. 

Esaki ta e mesun Minister 
Presidente cu den pasado 
a nenga nos grandinan un 
aumento di nan pension. E 
tempo aya Nelson Oduber 
a insisti cu nos grandinan 
mester biba cu 400 florin 
pa luna. Awe despues cu 
su Gobierno a sinta pa mas 
cu 5 aha y cu partido MEP 
a bin na poder haciendo 
e promesa di ordo y pros- 
peridad y despues bisa nos 
pueblo cu MEP por mas, 
“awe mi mester conclui 
cu nos Premier su wowo a 
habri pa e realidad social 


penoso y e debacle finan¬ 
ciero cu e la hinca nos pais 
aden”, Dowers a duna di 
conoce. 

“Mihor laat cu nunca ta un 
dicho conoci” pero un otro 
dicho mihor aplicabel den 
e caso di e Gobierno aki ta 
“ora baca hoga ta dempel 
e pos”. Esaki ta locual ta 
tumando lugar awor ora 
cu AVP a adverti y splica 
e Minister Presidente aki 
pa 5 aha largo cu e no por 
sigui un maneho descabeya 
di nombracion politico esta, 
patronahe politico, nepotis- 
mo y faboritismo, el a grita 
cu AVP no ta papia berdad. 
Ora cu AVP a mustra e 
Minister Presidente cu e 
no por sigui cu ampliacion 
di camber di hotel pa loco, 
sin cu tin un planificacion 
debido sin studio di im- 
pacto social sin cu conoce e 
efectonan ariba nos natura- 
leza, infrastuctura y medio 


ambiente el a grita cu AVP 
ta contra desaroyo y awe ta 
nos pueblo ta paga e prijs pa 
un maneho desastroso y no 
sostenibel di sehor Oduber 
y su Gabinete. 

Awe ta ranca mas placa, cu 
tur otro Gobierno den his- 
toria di nos pais, for di saco 
di nos pueblo. E peso di im- 
puesto di importacion a au¬ 
mento e prima di AZV, prijs 
di gasolin, prijs di coriente 
y awa y e punal di BBO a 
haci cu awe nos pueblo no 
por biba di un salario na e 
pais aki. Tin hende cu tin e 
luho cu nan no tin mester 
di biba di un salario so, 
Minister Presidente Nelson 
Oduber ta un di e mehor 
ehempel di e grupo selecto 
aki. E tin banda di su sala¬ 
rio di Minister varios pen¬ 
sion cu ta acumula na un 
suma astronomico y cu tin 
cu wordo paga pa e mesun 


persona cu Premier Oduber 
awe ta reconoce cu e no por 
biba di un salario so. 
Pregunta ta keda kico 
Premier Oduber ta bai 
hasi pa tur e hendenan cu 
e mes a forza pa bandona 
nan hogar pa oranan largo 
lagando nan yiunan atras 
sin ningun cuido of guia. 
Ken ta para responsabel pa 
tantisimo muchanan cu awe 
ta crece sin guia paternal 
of cu ta wordo lanta door 
di otro mucha pasobra cu 
nos Gobierno no tabata sa 
ki ora nan mester stop cu e 
plundermento di e medio- 
nan colectivo esta e placa 
di belasting di nos pueblo 
y otro entradanan cu nos 
pueblo ta genera pa nos 
Gobierno. Tristo pa constata 
cu netamente bao mando di 
Premier Oduber y partido 
MEP cu ta yama su mes un 
partido social democrata, 


pobreza, decadencia social y 
moral a haci su entrada tur 
caminda den nos pais y cu 
awe Nelson Oduber mes ta 
admiti esaki. Ki solucion e 
Gobierno aki tin pa ofrece 
esnan cu nan a marginaliza 
pa mantene nan, mes na 
poder”, Arthur Dowers ta 
finaliza puntrando. 



HOTI INF 

733-8477 




Bo matutino cu dia pa dia ta aumentando den circulacion 
mester pa drenta den servicio di inmediato 

Un repartidor di corant 

Esaki ta pa districto di Santa Cruz y becindario 
Exigencianan ta: 

1. Tin auto propio 

2. Mester tin conocimento di e bario, esta sa di direccion 

3. Dispuesto pa traha den prome oranan di madruga 

si bo ta interesa y pa tin un entrada adicional, yama nos na 
oficina tel. 583-1400 y puntra pa Gina. 

POLITICA 


Despues cu Minister Wever no a instala comission 

Parlamento a pone 
Obesidad riba agenda 

Pa reunion bipartite na mei 


S egun lider di MPA, 
Monica Kock, obesidad 
ta un problema mundial. Nos 


pais no ta exclui di esey. AZV 
mes a declara cu obesidad ta e 
problema mas grandi di salud 


na Aruba. Pero na Antiyas 
tambe e problema di obesidad 
ta existi. Antiyas a ricibi infor¬ 


mation di e situacion 
na Aruba. Parlamento 
di Antiyas tambe a 



Monica Kock 



Haci compras, 
come, relaja y 
d iverti! 


Bana Island, Beauty and the Beast, Body 
Rage, Cafe the Plaza, Captain Cook's 
Minimarket, Champagne, Creatique, 
Discovery Travel, Dunkin Donuts, Grand 
Cafe Tropical, G & O Italian Fashion, 
Haagen Dazs, Hairstudio Figaro, He Men's 
Fashion, Hung Paradise, Javaruba, Jewels in 
Paradise, La Estancia, Magic Island, 
Maraca's, Mopa Mopa, Rage Silver, Rage 
Oro, Renaissance Marina, Sbarro, Scandals, 
Seashel I Is, Shabby Shic, State of the Art, 
Subway, Sugarbird Too, Sun Specs, 
SurfShop, Sushi-Ya, Taco Bell, The Dutch 
Pancakehouse, The Villa, The Waterfront 




RENAISSANCE« 

MARKETPLACE 

Habri For di 10’or di mainta te cu anochi laat. 
*Diferente tiendanan tin diferente orario 


scucha Prof Hirasing y Dr 
Visser cu a duna informacion 
di obesidad. Lastimamente 
Parlamento di Aruba a cancela 
e reunion cu e expertonan pa 
cual prof Hirasing a bin espe- 
cial foi Hulanda. 

MPA a logra di tin conver- 
sacion cu prof Hirasing cu a 
duna mas informacion valioso 
riba e problema di obesidad. 
MPA ya pa basta tempo caba ta 
trata di logra di haya Parla¬ 
mento informa riba e prob¬ 
lema di obesidad aki. Tambe 
MPA a vocifera e necesidad pa 
tin un comision nacional na 
unda tur instancia y experto 
por traha un plan structural pa 
termino largo. Lastima cu te 
awe Minister Wever no a tuma 
ningun paso.MPA ta contento 
cu Parlamento di Aruba a bai 
di acuerdo pa trata e problema 
di obesidad den e siguiente 
reunion bipartite entre Aruba 
y Antiyas na mei. E decision 
aki ta trese e posibilidad pa e 
dos paisnan intercambia in¬ 
formacion tocante e problema 
di obesidad. MPA ta contento 
cu e problema di obesidad ta 
hayando atencion riba un nivel 
mas halto. 

E problema di obesidad ta 
asina alarmante cu nos tin cu 
uni forza. Si 73% di bo pueblo 
tin sobrepeso y ya caba 40% di 
bo muchanan tin sobrepeso, 
e salud di bo pueblo ta den 
un problema grandi cu bo 
tin cu tuma accion. Cu bo tin 
cu sondea tur posibilidad y 
intercambia informacion pa 
por combati e problema di 
obesidad. Aruba no por tapa 
wowo mas pa e problema aki. 
Salud di bo pueblo mester tin 
prioridad. 

POLITICA 


Rudy Lampe ta mustra con Gobierno ta midi cu dos midi 

Ora ta conbini, ta haci uso di expertonan local, pero den caso di 
hospital ta laga nan cai pa un experto stranhero 


A igun luna pasa tabatin aper- 
tura di e centro di dialyse na 
Dr. Horacio E. Oduber Hospital y 
tur hende por a mira, con cu poco 
placa, a drecha full e situacion di 
sala di emergencia, ofreciendo un 
servicio optimal. 

Esei t’e direccion cu mester sigui, 
segun Rudy Lampe di partido 


RED. Claramente por mira actitud 
di Minister drs. Booshi Wever, 
kende demostrativamente no ta 
atende nada di Dr. Horacio E. 
Oduber Hospital, pasobra e si no 
kier p’e insituto aki sigui inverti pa 
mehora su servicionan, pasobra esei 
lo strob’e p’e bin cu su plannan pa 
un hospital nobo. 

Aparente- 
mente e lo 
tin com- 
promiso- 
nan haci 
pa bende e 
tereno unda 
hospital ta 


Minister drs. Lopez-Tromp ta contesta MPA 

No por hisa benta lei 
di leerplicht, lei di 
leerplicht no a cai 
foi shelo 

Segun Monica Kock e ta traha for di 
ana 2002 caba 

F or di corant MPA a tuma nota di e contesta di Mini¬ 
ster Lopez Tromp concerniente Leerplicht. E pre- 
gunta tabata cu si Minister Lopez-Tromp ta di acuerdo cu 
a para e tratamento di e leerplicht si of no? 

Pregunta masha simpel cu mester a haya djis un si of no 
como contesta. Pero Minister a dicidi di no papia cla y 
contesta cu no por hisa benta un lei for di un dia pa otro, 
Monica Kock di MPA a laga sa. 

E contesta aki ta masha strano pasobra e lei aki a worde 
traha desde 2002. E no a cai foi cielo ayera. E ta 5 aha den 
lachi di Minister di Ensenansa. Wardå p’e no sigui. Pero 
den 5 aha no a worde tuma paso alguno pa por implemen- 
ta e lei. 

MPA tin cu conclui cu Minister ta di opinion cu e ta di 
acuerdo cu fraccion di MEP den Parlamento pa para tra¬ 
tamento di e lei di leerplicht. Si no t’asina, Minister por a 
gewoon declara: ‘Mi kier p’e proceso sigi’. 

Cu e lei no lo worde implementa di un dia pa otro Mini¬ 
ster Lopez-Tromp mes a regia. Minister a haci un cambio 
den e concepto di lei y a pone cu e lei lo drenta den vigor 
dor di un Landsbesluit. Dus ora Minister dicidi. 

No ta Parlamento lo dicidi ki dia e lei ta drenta vigor. 

Pesei MPA no ta compronde pakico MEP a para e trata¬ 
mento di leerplicht den Parlamento. 

Monica Kock ta sigui bisa cu ya Minister a lanta un co- 
mision pa traha riba implementacion. Pakico e lei ta para 
na Parlamento anto? Of ta un comision mas, y un raport 
mas mester bin pa rek tur cos pa un otro 5 aha? MEP no ta 
sostene leerplicht. E hecho cu a haci nada pa 5 aha ta con- 
firma esaki. Tabata na Minister Lopez-Tromp pa a papia 
idioma cla pa tur instancia y persona den ensenansa sa cu 
Minister si ta sostene e leerplicht. 

Lastima cu Minister no a papia cla y awo lei di leerplicht 
ta tranca atrobe pero awor dor di fraccion di MEP 


aworaki, ya cu e mesun Minister 
a declara cu e tereno ei bal hopi 
placa. Por ta cu e kier bende cu 
desaroyadornan di condo’s of otro 
facilidadnan turistico. 

Pesei Rudy Lampe ta bisa cu 
mester sigui tur e desaroyo aki cu 
wowonan hopi critico. 

E lider di RED kier a bisa tambe 
con dia 18 di maart ultimo, Prome 
Minister Nel Oduber den su dis¬ 
curso a critica e hecho cu Corsow ta 
trece un cantidad di experto for di 
Hulanda y mescos na Aruba, cu e 
hendenan aki ta bin bisa kico mes¬ 
ter sosode na Aruba. E mandatario 
a bisa cu nos mester scucha mas 


nos propio expertonan, nos propio 
consultantnan.Wel, tin 2 raport 
di 2 experto local, yiunan di tera, 
kendenan a bisa, cu mihor opcion 
ta pa amplia hospital existente y no 
bai over na construccion di un hos¬ 
pital nobo. Pero awor ta un experto 
di afo, di PAHO, cu Minister drs. 
Booshi Wever a busca, a presenta 
un raport di 2 pagina y mei pa bin 
bisa cu Aruba mester di un hospital 
nobo. Rudy Lampe ta mustra cu 
awor si, un experto di afo bal mas 
cu 2 experto local. Kier men ora 
cu ta conbini interes di Gobierno 
di MEI^ di ripiente ta alaba exper¬ 
tonan di afo. 



M 

MAj'JrJrU'fO'j 

Ricibi e Prome Santa 
Comunion ta algo special 
den bida di un mucha. 

Pesey e dia aki mester 
ta inolvidabel. 

Laga bo yiu luci e dia aki 
cu un trahe of shimis di: 

Manchito’s 

Conoci pa mas di 40 ana 
como e boutique pa trahe 
y bistirnan pa 
ocasionnan special. 

Orario: 

Dialuna pa Diasabra 
9 am - 6 pm non-sto 
Avenida Milo Croes 



i 


D 

Hopi mucha di scol a participa den 

competencia di composicion 


C ontacto Cultural 
tabata dia 28, 29, y 
30 di maart ultimo den 
Aruba Entertainment 
Center den cuadro di luna 
di Cultura. Tres dia na cual 
diferente departamento 
y fundacion cu ta re¬ 
sorta bou di ministerio di 
Labor, Cultura y Deporte 
a presenta informacion 
necesario pa loke ta trata 
nos cultura y tradicion. 
Tabata presente entre otro, 
Instituto di Cultura Aruba 
(ICA), Sta. Rosa (DLVV), 
Parke Nacional Arikok, 


(PNA), IDEFRE, Archivo 
Nacional Aruba (ANA), 
y Fundacion Desaroyo 
Comunitario (FDEC). 
Maestra y maeastronan 
tabata hopi contento cu e 
iniciativa prepara pa nos 
muchanan di scol na cual 
ta suministra hopi infor¬ 
macion tocante nos cus- 
tumber, cultura y tradicion 
cu por ser uza na scol pa 
preserva nos cultura. Mas 
di dos mil mucha a bishita 
e Contacto Cultural den e 
tres dianan aki. 

Durante e bishita na e 


feria di informacion aki, 
nos muchanan di scol por 
a participa den un com¬ 
petencia di composicion 
(opstel) di locual nan por a 
mira y siha for di esaki. Un 
hurado instala dor di min¬ 
isterio di Labor, Cultura y 
Deporte tabata tin e tarea 
dificil pa scohe ganador- 
nan. Un total di casi 300 
opstel a participa y evalua 
dor di e.o. e directornan di 
e diferente departamento y 
fundacionnan cu a partici¬ 
pa na e Contacto Cultural. 
Un evaluacion dificil, ya 


tur composicion tabata 
tin hopi informacion y 
nos muchanan a demostra 
tremendo talento pa scirbi- 
mento y amor pa cultura. 
Algo tambe cu a hala hopi 
atencion, ta e manera con 
e composicionnan aki a 
keda presenta, caminda e 
muchanan mes a dicidi di 
pone un of otro decoracion 
y diseno pa asina e com¬ 
posicion por mustra mas 
bunita y representabel. A 
tuma hopi tempo prome 
cu finalmente por a dicidi 
kende lo ta e tres gana- 


dornan. Cada un di nan lo 
ricibi nan respectivo pre- 
mio cu tabata tin disponi¬ 
bel pa e ganadornan. 

Na prome lugar a sali e 
hoben, Joullene Flanigen 
di Fatima College di klas 
6a cu ta ricibi su bicicleta 
BMX. Di dos lugar a sali 
Arwin Fingal di Collegio 
Felipe B. Tromp di klas 5a 
cu a gana un I-pod. Na di 
tres lugar a sali José Vil- 
lalobo di Commandeur Pi- 
eterboer School cu tambe 
ta ricibi su premio cual 
tabata un camera digital. E 
tres hobennan aki a ricibi 
nan premio ayeratardi na 
Ministerio di Labor, Cul¬ 
tura y Deporte. 

Un danki na Fundacion 
Lotto pa Deporte kende 
a pone disponibel e tres 
premionan. Na tur depar¬ 
tamento y fundacionnan, 
maestra y maestronan, 
y tur demas persona cu 
di un of otro manera a 
coopera pa e proyecto aki 
por a cana asina bon, ta 
ser agradici pa nan aporte 
un biaha mas. Pabien na e 
feliz ganadornan. 



STATEN VAN ARUBA 

OPERARE VERGADERING 
OPWOENSDAG 18 APRIL 
2007 OM 11.00 UUR V.M. IN 
DE VERGADERZAALVAN 
DE STATEN VAN ARUBA 


TEBEHANDELEN 

ONDERWERPEN 


1 .Vaststelling Notulen 
2.Ingekomen Stukken 
3.Adviezen van Commissies 

De Plv. Griffer, 
mr. Lic.J.D. Semeleer 


Xv Meta Co rp 

For a fast growing subsidiary MetaCorp is looking for 

FINANCIAL DIRECTOR 


If you are ready for your next career step and you meet the following 
requirements you are invited to send us your application and resume: 

•Master in Finance / Accounting / Business Administration 
•5 to 1 O years of management experience in 
finance/controlling/auditing in the private sector 
•Good managerial and communication skilis 

•Solid practical knowledge of computer systems and PC applications 
•Self starter, independent, hånds on attitude (consider it done) 

•Stress resistant and result driven 

•Fluent in Papiamento, English, Dutch and Spanish 
We offer you: 

•An excellent position in the management team of a big, dynamic and 
continuously growing company 

•A good salary and other benefits in accordance with the importance of 
this positio 

•The challenge to grow with the company 

We are looking forward to receive your application and resume at: 
MetaCorp, L.G. Smith Boulevard 82, Oranjestad, Aruba 
Attn. Human Resources Department 
Tel. 582-4622 - Fax 582-1627 
e-mail: fridacroes@metacorp.aw 

(MVCI) ta sigui experiencia nivel 
halto den nan carera na Marriott su 
Aruba Surf Club, subiendo e trapi 
di exito y cosechando e beneficio- 
nan di retonan nobo. Recientemen- 
te mas di 10 miembro di equipo di 
Marriott Aruba Surf Club a worde 
merecidamente promovi, esaki 
ta representa MVCI su esfuerso 
continuo pa reconoce y recompensa 
e contribucion valioso di su aso- 
ciadonan, kendenan ta mira nan 
carera profesional florece pareu cu e 
popularidad creciente di e nomber 
Marriott. 

“Ora un puesto habri na Marriott 
su Aruba Surf Club, semper nos ta 
mira prome si por yena e posicion 
internamente .. .MVCI ta pone hopi 
emfasis riba desaroyo y entrena- 
mento di su asociadonan, ofrecien- 
do e instrumentonan y training 
necesario como tambe e oportuni- 
dadnan pa avansa na trabou,” tabata 
comentario di Human Resource 
Supervisor Natasia Dragt, kende 
su mes tabata un di e recipientenan 
recien di un promocion bon mereci. 
Otro miembronan di e team di 


Assistant Controller (kende a 
ser reconoci como e Manager di 
Aha na 2006), Esmeralda Guerra 
como Sales Manager (kende tabata 
Supervisor di Aha na 2005), Jacky 
Ammerlaan como Sales Experien- 
ce Supervisor, Giovanni Kelly 
como Sales Experience Supervisor, 
Francis Groeneveldt como Sales 
Executive, Nayda Lopez como Sales 
Executive, Garrick Hasham como 
Marketing Executive, Nathalie 
Naar como Marketing Supervisor y 
Yvonne Martinus como Front Desk 
Team Leader. 

“Tin un ambiente di famia na 
Marriott su Aruba Surf Club,” asina 
Dragt a bisa. “Hunto cu e filosofia 
di ‘Spirit to Serve’, un di nos valor- 
nan nucleo ta pa cuida bon di nos 
asociadonan, kende, na nan turno, 
ta cuida bon di nos propietario y 
bishitantenan. Nos ta haci esaki dor 
di mantene un maneho di porta- 
habri, y dor di haci sondeo dos 
biaha pa aha pa asina tene nos linea 
di comunicacion habri y pa yuda 
asociadonan pone nan metanan pa 
establece unda nan kier bai y con pa 


yega eman. 

MVCI a proba su mes como un pio¬ 
nero den varios programa di desa¬ 
royo pa asociado, incluso e modelo 
“Talent Finder” y e declaracionnan 
di “Engagement” cu ta yuda trece 
enfoque riba metanan di carera 
profesional, y varios programa di 
reconocimento pa empleado, ma¬ 
nera e Star awards (cual ta origina 
for di comentario di huespednan) 
y e premiacion “GOVETS” (cual 
ta origina for di comentarionan di 
co-asociadonan). 

“E ta un ambiente orienta riba 



resultado cu semper ta interesante 
pa e cantidad di reto cu e ta pre¬ 
senta,” asina Dragt a remarca, cu 
a bisa tambe cu e mes ta progresa 
expandiendo cu metanan nobo. Cu 
un kinipi di wowo, e ta referi na su 
business card cual ainda ta carga su 
titulo anterior, splicando, “mi no a 
bestel carchi nobo ainda. ...Quisas 
e por cambia pronto atrobe, ya cu 
mi ta mik riba e siguiente trapi den 
mi carera.” 

Segun e compania ta sigui crece, 
asina tambe e cantidad creciente di 
storia di exito ta aumenta. 



Na Marriott su Aruba Surf Club 

Asociadonan di MVCI ta sigui subi e trapi di exito 

A sociadonan di Marriott Va- MVCI cu ta tumando rolnan 

cation Club International nobo ta inclui: Iris Molina como 


Calentamento Global, tin rason pa ta alarma? 

Bin hana sa esaki na D.L.V.V. 

Santa Rosa 

Dia 22 di april, Dia di Mama Tera 


n poco di historia. 

Sr. Svante Arrhenius 
(1859-1927) tabata un cien- 
tifico Sweco kende tabata e 
prome pa claim na 1896 cu 
combustion di “fossil fuel” 
eventualmente lo resulta 
den Calentamento Global. 

E a hana sa cu e averahe di 
temperatura di e superficie 
di nos mundo ta mas o 
menos 15 0 Celcius, pasobra 
e clima y e tempo di nos 
planeta ta ser dirigi pa e 
energia di e solo. E energia 
aki ta calenta nos planeta, 
cual na su turrno ta radia e 
calor aki bek den espacio. 
Esaki ta ser yama “E green- 
house effect natural”. Pero 


e’la sugeri cu si redobla e 
concentracion di CO 2 den 
atmosfera, esaki lo conduci 
na un aumento di tempera¬ 
tura cu 5 0 C. Sr.Arrhenius 
y Chamberlin a calcula cu e 
actividadnan humano lo por 
calenta nos mundo door di 
agrega CO 2 na e atmosfera. 
Despues di e descubrimento 
di Arrhenius y Chamberlin 
e topico a ser lubida pa un 
tempo masha largo. Pa e 
tempo ey tabata ta existi e 
pensamento cu e influenci- 
anan humano tabata insig- 
nificante compara cu e for- 
sanan natural manera por 
ehempel e actividad solar y 
e circulacion di oceanonan. 


E tema pa Dia di Mama 
Tera di e aha aki ta “Cam- 
pana pa solucionan contra 
cambio climatologico” . 

E descubrimento di e dos 
cientificonan a resulta di ta 
berdad. Pa tiki cu e cambio 
por ta, toch ya a cuminsa 
mira y sinti e diferencia se¬ 
gun e cientificonan actual. 
Aunque nos no ta capas pa 
completamente retrocede 
e efectonan devastador di 
cambio di clima, por logra, 
cu ayudo di un y tur, des- 
minui e velocidad di futuro 
cambionan. 

D.L.V.V. Santa Rosa ta 
organisa un dia publico cu 
invitadonan cu ta bai duna 




tur informacion encuanto e 
tema aki. Tambe lo bai tin 
tentnan cu cuminda sabroso 
a la crioyo, pasaboca, bebida 
refrescante. E seccionnan di 
Santa Rosa ta habri pa tur 
bishitante cu mester di in¬ 
formacion of cumpra mata, 
simiya y fertilizer. Den 


seccion di Criansa di Bestia 
Chikito lo tin un sorpresa 
agradabel pa tur mucha cu 
bishita e seccion aki. 

Ricibi nos cordial invita- 
cion pa bin celebra cu nos 
dia 22 di april 2007, di 9’or 
am pa 3’or pm. na Piedra 
Plat 114A 

Mi salud, mi responsabilidad 

Guia di Alimentacion 
pa Aruba - 4 

Recomendacién/guia pa un alimentacion saludable 

E siman aki nos lo amplia 
mas ariba e recomendacion/ 
guia pa un alimentacion salu¬ 
dable 

Guia pa un alimentacion salu¬ 
dable 

1. come regular y varia 
2. come poco vet 
3. no usa hopi sucu, salo of 
alcohol 

4. usa hopi berdura, fruta, boon- 
chi y producto di grano 
5. usa no menos cu 2 liter di 
liquido pa dia 

Ad 1. come regular y varia: 

No salta cuminda, come 3 biaha 
pa dia, di cual uno mester ta un 
cuminda cayente. Come varia. 

E curpa mester di diferente 
nutrientenan pa keda sano. 

Ningun cuminda ariba su mes 
por duna tur e nutrientenan 
necesario. 

Variacion y combinacion di cu¬ 
minda ta necesario pa por haya 
tur nutriente necesario. 

Variacion ta posibel dor di esco- 
ge y combina tur dia bo cumin- 
danan di e 4 gruponan basico di 
e piramide. 

Ad 2. come poco vet: 

Usa poco vet y azeta. 

Un consumo halto di azeta y vet 
ta hisa bo risico pa sobre peso, 
aigun tipo di cancer, y tambe 
problema di curazon y adernan. 

Vet ta duna 2 biaha mas caloria 
cu carbohydrato y proteina. 

Pues uso di vet y azeta ta condu- 
ci mas liher na toma excesivo di 
caloria. 

E uso di productonan cu menos 
vet, tambe conoci como light, 
por yuda reduci e cantidad di 
caloria na vet cu nos ta ingeri/ 
come, specialmente e vet satura. 

Ora di usa azeta of vet, hasi uso 
di esnan cu ta deriva di mata, 
no satura, y preferiblemente no 
esnan cu ta deriva di bestia (sa¬ 
tura), esaki pa motibo cu esun 
satura ta mas danino, mas malo, 


pa curazon y adernan. Usa 
cumindanan cu un contenido 
halto na cholesterol cautelosa- 
mente. Cholesterol ta ser encon- 
tra solamente den cumindanan 
cu ta deriva di bestia. 

Ad 3. no usa hopi sucu, salo of 
alcohol: 

Sucu ta loke ta ser yama un 
producto di caloria bashi, esey 
kier meen cu e ta duna solamen¬ 
te e caloria, pero no tin ningun 
nutriente den dje, manera vita¬ 
mina y mineral. 

E por causa dano na e dientenan 
si e wordo usa cu hopi frequen- 
cia. 

E salo cu nos curpa mester, ta 
ser haya naturalmente den nos 
cuminda di tur dia. Pues usa 
lo menos posibel di salo (salo, 
bouillon, saus preto/sojasaus, 
maggi) ora di prepara cuminda. 
Salo den exceso por contribui 
na presion halto y como tal ta 
recomenda poco uso di salo pa 
preveni presion halto. 

Alcohol manera nos tur ya sa, ta 
un peliger pa nos salud. Si bo ta 
bebe, no usa mas cu dos drinks 
pa dia. 

Ad 4. usa hopi berdu¬ 
ra, fruta, boonchi y 
producto di grano: 

Cu un uso adequa di 
berdura, fruta, boon¬ 
chi y producto di 
grano, e curpa ta haya 
suficiente carbohydra¬ 
to, vitamina, mineral 
y fibra cu ta necesario 
pa un bon salud. Ade- 
mas e productonan aki 
ta contene poco vet. 
Carbohydrato den e 
forma di zetmeel ta un 
fuente importante di 
energia. E fibra tuma 
cu hopi liquido, ta 
importante pa e bon 
funcionamento di 
tripanan. 




Ad 5. usa no menos cu 2 liter 
di liquido pa dia: 

Nos curpa ta consisti di no 
menos cu 2/3 (dos tercera) parti 
di vocht. 

E vocht aki mester ser suficien- 
temente y regularmente man- 
teni. 

E mihor liquido cu por usa ta 
awa, esaki no ta duna ningun 
caloria extra. Otro productonan 
cu por ser usa ta lechi, juice, 
koffie, thee, soppi, bouillon. 
Tumando e piramide como bo 
guia di alimentacion y siguien- 
do e recomendacionnan cu bo ta 
hana den e serie di articulonan 
“Mi salud, mi responsabili¬ 
dad, Guia di Alimentacion pa 
Aruba”, bo ta contribuyendo na 
bo salud y esnan cu ta depende 
di bo pa preparacion di nan 
cuminda; aki nos ta pensa 
specialmente riba esnan mas 
chiquito pa kende nos ta prepa¬ 
ra cuminda. 

Ministerio di Salubridad 
Publico, Medio Ambiente, 
Asuntonan Administrativo di 
Stranhero 




Jj-.J'AlSl 

E valor di adversidad 

E duda propio cu tipicamente ta acompana 
adolecencia, si e worde experiencia den un 
forma no frequente, quizas no ta dje malo ey. 
Ora nos mira nos muchanan ta lucha cu e 
conflictonan asocia cu e ananan di 
adolecencia, especialmente cu auto estima 
abao, nos ta haya e tentacion pa deshaci di tur 
e problemanan ey. 

Tin biaha nos mester recorda nos mes cu 
personalidad humano ta crece pa adversidad. 
“No tin logro sin dolo'’, manera nan ta bisa. 
Esnan cu a conquista nan problemanan ta 
mas sigur cu esnan cu nunca a enfrenta nan. 
Mi a sina e valor di depresion suave dor di 
experiencia propio. 

Tempo mi tabata tin 13 y 14 ana mi a pasa 
den e dos ananan mas doloroso di mi bida. 

Mi a haya mi mes den un guera social cu a 
duna inicio na sentimentonan intenso di 
inferioridad y duda. Y toch, e dos ananan ey 
a contribui mas calidad positivo na mi 
personalidad adulto cu cualquier otro 
temporada di mi bida. Cu confiansa mi por 
bisa cu bo yiu tin necesidad di 
contratiemponan menor y desapuntenan cu ta 
bin den su caminda. Asina ta, nos tarea como 
mayor no ta pa elimina cada reto pa nos 
yiunan, pero pa sirbi di un aliado di confianza 
na nan beneficio, pa encurasha nan ora nan ta 
depresiona, pa enterveni ora e menasanan ta 
grandi y, mas cu tur, pa duna nan e 
instrumentonan pa surpasa e obstaculonan. 



Guyabastraat 4, Dakota Tel: 582 4748 


Fantastic Gardens 

ta presenta: 

Weekend Wc 


Cu Merrill Rable* 

Fecha; 2L&22 di April 2007 
Ora: diasabra: lpm - 4pm 
diadomingo: lOam - lpm 
Prljs: AfL 135.- 

( PrijS ta inclui un macuto di productonan di Orquidia 
V un Orchfdia) 

Pa in&cribl of mas information piease pasa na Fantastic 
Qlyamana ssj-iéso 

iTM'lptltin |>|i 

''Fantastic 
ardens 

Mil III4BT1II.1W1JH* 





bpCmrii Bo Cm 14 . Bwhin- Telt 2 OT- 5 B 3 -M 5 * 


Rwtnirtlr brlajr »abut I« 

and to malte Aruba onc fbntaitlc Carric n. 

Final excitante di campana di Pasco Grandi 

Na Crystal & Seaport Casino 



D iamars y diaranson siman pasa atrobe Seaport y Crystal Casinos tabata yen di 
alegria, pasobra e campana di rifa di Pasco Grandi a yega su final excitante, unda 
premionan hopi grandi den forma cash di un total di 15.000 florin por a worde reparti. 
Henter anochi por a nota e sonrisa riba cara di e bishitantenan, pasobra premionan tabata 
worde reparti tras di otro. Pa tur e bishitantenan cu ta leal na Seaport y Crystal Casinos 
esaki ta un prueba mas cu niun otro caminda bo ta haya e tremendo premionan aki. 

E siguiente personan a resulta di ta feliz ganador na Crystal Casino: 

Na di 6 lugar Martha Stiefel a resulta ganador di 500,= florin. 

Na di 5 lugar Elpidio Morales a resulta ganador di 500,= florin. 

Na di 4 lugar Rosa Daou a resulta un otro feliz ganador di 500,= florin. 

Na di 3 lugar Mena Werleman tambe a gana 500,= florin. 

Na di 2 lugar James Andrews a gana 1000,= florin. 

Y na 1 lugar e feliz ganador di e gran suma di 7000,= a resulta di ta King Lie Kwie. 
Seaport & Crystal Casino kier a extende un palabra di pabien na tur e ganadornan di e 
anochi final di e campana di rifa di Pasco Grandi y tambe kier a invita un y tur pa pasa y 
prueba pa nan mes cu tur hende por ta un ganador na Seaport & Crystal Casinos. 

Hi 









mim yuui 


C ountry Manager di Fun Miles, Dave Martinus, 

durante conferencia di prensa a comenta cu 6 siman 
pasa nan a cuminsa cu e campana caminda por spaar e 
Fun Miles na e diferente stacionnan di gasolin di Valero, 
specificamente esun di Esso Ville, Ponton, Boulevard y 
Santa Cruz. 

Durante e campana aki tur hende por spaar nan Fun Miles 
como tambe e oportunidad di gana 3 luna gratis di gasolin. 
Durante e simannan cu a pasa, tur persona cu a plak nan 
sticker riba nan auto, tabatin e oportunidad di gana 250 
Fun Miles riba nan carchi. Tambe tabatin 3 ganador cada 
siman di 100 florin gratis na gasolin. Awor ta keda e parti 
culminante cu ta 3 luna gratis di gasolin. 

Mas aleu el a comenta cu durante e periodo cu a pasa, 
nan a confronta aigun problema tecnico cu no a wordo 
premira, pero mientras tanto esakinan a wordo resolvi. 
Debi na esaki, Fun Miles hunto cu e Valeronan a dicidi cu 
lo prolonga e campana aki pa dos siman mas, te cu fin di 
luna. Esey kiermen cu durante e simannan cu ta bin tur 
hende por sigui spaar y tambe lo tin e 3 ganadornan di 100 
florin gratis di gasolin pa siman, y asina despues saca e 
gran ganador. 




YAMA NOS 


HOTLINE 

_ 733-8477 

NA Kl ORA, Kl MOMENTO, PA CUALKE INFORMACION 



Fun Miles cu gerente di 
mercadeo nobo 



D ave Martinus,Country Manager di Fun Miles, a anuncia cu como e compania ta cre- 
ciendo, awor nan a cuminza na Sint Maarten tambe y intencion ta pa sigui crece den 
Caribe, nan a dicidi di nombra un gerente di mercadeo. Ta trata aki di Zulaika Quant. 
Zulaika Quant a duna di conoce cu e ta hopi contento di por forma parti di e team din- 
amico di Fun Miles. 

El a duna di conoce cu e hunto cu su team lo sigui ofrece campananan hopi atractivo pa 
asina e clientenan por tin mas ‘fun’ haciendo uso di nan carchi di Fun Miles. 






























Deporte 

D avid Beckham, centrocampista 
ingles di Real Madrid, a recon- 
oce despues di train den solitario, cu 
ta sinti recupera di su lesion na rudia 
drechi y cu diaranson lo ta e novedad 


di e training na suma na e trabou di 
team. 

Beckham cu a cay lesiona e 4 di 
maart den e wega di Liga contra di 
Getafe den e stadion Santiago Berna- 

_ | beu, a train 

den solitario 
cumpliendo 


su plan specifico di recuperacion 
entre e gym y e careda continuo riba 
e veid. 

Na conclusion di su training y ora 
a bandona e instalacion di e ciudad 
deportivo di Valdebebas, a admiti 
su mehoria den e ultimo dianan y a 
desvela cu diaranson ta e dia marca pa 


su regreso na trabou cu e grupo. 

Fabio Capello, tecnico madridista, 
lo comproba e evolucion di su hun- 
gador na traha hunto cu e resto di 
su companeronan, y dispone di tres 
training pa dicidi si Beckham por 
forma parti di e convocatorio pa en- 
frenta diasabra proximo Valencia. 

E brasileno Ronaldo a confesa cu 
a renuncia na e spaqueti pa baha 
di peso tabata un berdadero sacrificio, 
despues di a yega na january den AC 
Milan, procedente di Real Madrid cu 
cinco kilo di mas. 

Den un entrevista cu e revista Men’s 


Health, e delantero brasileno a bisa cu 
a yega Milan despues di un periodo di 
inactividad. Tabata mester a reconstrui 
su fisica y mentalmente, pero hamas a 
laga di considera un hungador impor- 
tante, un campeon”, el a declara. 

A senala cu Milan nos a sigui desde 


e inicio un serie di test fundamental pa 
individualisa e training cu a permiti di 
bolbe den forma den e menor tempo 
posibel. “Un biaha individualisa e so- 
lucion, nos a sigui un preciso strategia 
di trabou cu ta hibando mi 100% na mi 
condicion fisico”, el a expresa. 

Segun e publica- 
cion, Ronaldo tin e 
siguiente dieet: lechi, 
pan toast cu jam y 
juice di orange den 
desayuno y berdura 
crudo, carbohidrato y 

UNCORTESIA Df 



Pinen ran lu.ru 


Valido pa April 18 2007 


Kaitk Pupieren MisselHLOeque Ete-nra na 

Kl 1 is •£ tiL'L|i M 1 H'ii Ovpr |ILIhlÉL-n 

Bocklngtn 


US Dollar 1.77 

CAN Dollar 1.55 

Engelse Pond Sterling 3.51 

Zwitserse Frank per CHF. 100 146.71 

Ned.Ant. Guiden per ANG. 100 98.00 


1.78 

1.57 

3.56 

147.43 


1.80 

1.59 

3.62 

148.23 


100.00 biljetten 100.20 
chq./overboeking 100.00 



O 

o. 



Japanse yen per JPY. 10.000 147.79 149.13 

Euro per XEU. 100 239.13 241.31 

Provision di Devisa 1.3%. 

S#tjun adioilo 12 di AFkondigingsbtød di Aruba 1S91 nr.GT 32. 
Banco Central di Aruba la dofini e tipo di cambio on-cial pa 
ecambionan di piaca extranhero. 

BANCO DI CARIBE 

Nos ta honro Bo confianzo 


150.69 

243.74 


juice di orange, fruta despues di train¬ 
ing, y anochi carni of pisca, berdura y 
fruta. Esaki ta e dieet indica pa Milan 
Lab, e structura medico di Milan, cu 
tur un sistema fisico prepara special¬ 
mente pa Ronaldo. 

Sin embargo, e medico Massimiliano 
Sala, responsabel di e alimentacion 
di Milan Lab, a precisa cu no tabata 
necesario un berdadero dieet, sino un 
control riba e cantidad y e distribu- 
cion di e caloria durante full e jornada, 
hunto cu e trabou fisico, ta duna su 
fruto den tres luna. 

E delantero argentino Hernan Crespo, un di e figura di Inter 
di Milan, a sufri un lesion na su pia robes y lo mester ta 
inactivo durante un luna. 

Di e manera aki, Crespo lo perde e wega cu Inter lo hunga con¬ 
tra di Roma, den cual, den caso di logra un Victoria, lo consagra 
campeon di Liga italiano seis fecha prome cu e final. 

Pa otro banda, e corant italiano La Gazzetta dello Sport a 
informa cu e representante di Crespo, Fernando Hidalgo, lo 
yega diaranson na Londen pa defini e situacion di e delantero cu 
Chelsea, dono di su påse. 

E ex hungador di River, Parma, Lazio y Milan ta pretende 
desvincula di e club ingles pa incorpora definitivamente na Inter, 
unda ta hungando via prestamo. 

Na comienso, e negociacion ta mustra complica cu Chelsea ta 
desea di bolbe conta cu e delantero. 

Riba su lesion, Crespo a sufri durante e prome mitad di e wega 
cu Inter a empata diadomingo 2-2 contra di Palermo. 



Dyonne Lopez ta gana prome careda di e aquathlon serie 


D iasabra ultimo Aruba triathlon association a organisa e prome di un aquathlon series 
cu 15 participante den e categoria pricipiante :Crista Gonzalez a gana cu un tempo 
di 6:51. Den e categoria mucha te 10 anja prome lugar Cristian Arends cu 4:21 sigi pa Gi¬ 
andre Williams cu 4:26 na tercer lugar a keda Hector Gonzalez cu 5:01 i na di 4 lugar Jair 
DE Santiago cu 5:02. Den e categoria 11-13 anja Andrew Larmonie a gana cu 7:34. Den e 
categoria 14-17 anja Dyonne Lopez a gana cu 14:25 gigi pa Alexander Robert cu 14:26 na 
tercer lugar a keda Luis Cordoba cu 16:39 y na di 4 lugar Michael Rasmijn cu 17:35. Den e 
categoria 18-29 anja Gino Hodge a gana cu 15:56. categoria 40-49 anja Alirio Rojas a gana 
cu 17:50. Den e categoria 50+ Alex Tromp prome lugar cu 21:24 sigi pa Rubert Ammer- 
laan cu 50+ 21:40,Glenn no acaba e careda. E sigiente careda lo tuma lugar diasabra 21 
April pa 4:30 di atardi na Rojers Beach den colony. 


Iha baalMi 


Abona y ricibi bo corant proferi to na 
porta di bo cas tur mainta 


vcMaintg 1 


Abona yama 533-1400 

E arbitro Javier Turienzo Alvarez lo planea presen¬ 
ta un denuncia na polis despues di sigura cu ta- 
bata obheto di menasa di morto despues di un derrota 
di Real Madrid den e veid di Racing di Santander. 

Turienzo Alvarez a bisa cu a ricibi mas di cincuenta 
yamada telefonico, despues di pita dos pinalty den 
e segundo tempo pa cu Racing gana 2-1 riba Real 


Madrid diasabra ultimo. 

E derrota a kita e speransa di Real Madrid di gana 
e liga spano, na keda cinco punto di e lider Barcelona 
cu ocho weganan pa disputa. 

“Mi ta bay denuncia e menasa. Nan ta menasa 
fuerte, cu ta atenta contra mi bida y di mi famia”, 
Turienzo Alvarez a bisa. 


Turienzo Alvarez, ken no por referi na su decision 
arbitral debi na e reglamento cu ta prohibi su activi- 
dad, a senala cu ta terne mas pa su famia cu p’e mes. 

“Mi tin un yiu muher di seis ana cu ayera a bolbe 
yora den veid”, e arbitro di 40 ana a bisa. “Mi yiu a 
bisami: e muchanan a bisami cu mi a fastidia Madrid. 
Y pa ami mi alma a cay full na suela”. 

Arits: &o ta yen <3i ideanan. rsabu y da pa asurm 
ro lonan nntw Bo øntuaiaErnQ visbøl y con:agioso 

Tauru: Aiejurii di bo artifcleionfiafi mai (arøarrientø 
ttestoa pprwonao logret. iipie is pens ctieuret 
øsakirtan c-j øslilo. 


tit-mini',: Ta gra pa had limpi bari y løga lareanan 
n(".ecesaf.a los. Suavisa e oøsnsre y lo bo v,.iK mas 
c^arameme. 

Cancer? fjguranan d aulondad la presionabo pa 
bo ta mas producliva y esølti la poco røahsta, pera 
bo mereJier ptamsa mihor! 

Lev; Bo øttpøriencla pnoføsional pasa ta cai nel 
ton awe. bo por arraliza e siEuacion y raaltza e 
^coimendacionnap akr. 

\ ifjfjj; Equitbrio prorcsionsl y personøl la dura, bo 
lin ø tønLøcion di laga resportsabilidadnan Lin ban-da 
psro pa poco iempo. 

Lihrti: Udia tu p apnan 3 Largo plazo y 
prablømapan ødcmas di gaoa placa ia bo 
pnøridadnan awe. 


TfL 



Scorpw; Pa høpi laf eu e> paria, bo meslor 
MPStbaiM bo mes awu, Observo o costoflan y 
cortsecuantianan di loke ba ta haci 

Sagitarity: Bo por wak atras y tamenla lahe bo a 
perda pero si Pa wak dilanli, tin un hanczanle nobo 
tu ta wsrtra&o 

C uprk tfrnw: No lin olro øscapatona sino 
solamcrUø asumi cu bo fa den mol mturanto den bo 
ftnarunrian. Cosoao mipor lin resgonyn ioherente 

AautHo: Bo por togta oodo oyuelo pmeiito di un 
hendø cu Pø conocc . Nf: purba haci lur cos riba bo 
cuenla. 

C iscis; CancenUøciort la esancial, si bo kier 

progress ne perde den datayanan sis imporlancia. 


- 9 1 nonne 

Peluca ahi nairplece avat! 

Pltm r uÉiro l*s>r n npcririHih (ikM, 

^WTki.1 IftHiprtjtll 

r Hi I ’rHV'ii 1 

i^jnrniu t mr>Vi+f Ai~w. F ' T HÉnmr, 1JW, ■ T Jfiirvnnir, 
jTfutjjiiL'. brpNr. f^rf S-aJi, ^.urruH 


A Em te fi Æ Brttr ;s 0 Yfim* 


iwjui-i llw ■ iwr 



S8 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the first quarter of 2007. We can 
also provide these trainings as, customized In-Company training. 

► Customer Service & Handling Complaints (April 3) 

► Administrative Assistant (Starting April 11) 

► Labor Law in Praetice (Starting April 12) 

► Effective Communication (Starting April 23) 

► Magazijn Cursus (Starting May 7) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setamet.aw Web Site: www.bpinterface.com 

UPGRADING PEOPLE IS OUR BUSINESS ! 



San Nicolaas 
Juniors a 
domina e 
wega contra 
di Unistars 
por completo 


D ialuna anochi e muchanan di San Nicolaas Jrs bao guia di Ronny Vrolijk a sa di duna e 
muchanan di Unistars renoba bao guia di Gilbert Martinus un les den futbol dominando 
e wega por kompleto, na unda Marlon Godet a haya chens di habri score na di 3 minuut di parti 
inicial na unda San Nic Jrs a presenta un bunita wega bon koordina riba tereno y riba un bon påse 
Marlon ta keda su so ku keeper y ku tiro duro e bala ta pasa feita e goal. 

Nos por a mira varios oportunidad mas morto di goal na unda den e promer 30 minuutnan si 
San Nic Jrs a sa di probecha e oportunidadnan halftime lo a bai aden ku un score amplio di mas o 
menos 3-0, y asina mes ku e dominio kompleto ta Unistars ta hera habri score na di 44 minuut, na 
unda Bob ta para un bala den defensa y ta bai påse mei mei ku ta kai riba pia di Germain Wilson 
ku ta kontra e bala y ku un bon tiro ta bai den man di e keeper Omar y asina hafltime a bai aden. 
segundo mitar e wega a sigui meskos ku un dominio kompleto riba Unistars y riba paso largo y 
mayoria vez offside, Unistars tawata pasa middellijn. 

Y asina na 72 minut un freekici pafor di doelgebied pa San nicolaas ta wordo komberti den un 
goal di Unistars, ora ku e Traice a saka e bala eybao mes pa Rafael y Rafael na su turnota pasa e 
bala pa lisandro mei mei di tereno, y Lisandro ta perde e bala ku Germain y Germain ta los un tiro 
punti pia dialeu riba goal, na unda no mester tawata problema pa e keeper, y asina mes e keeper ta 
laga e bala aki pasa den su man inkomprendibelmente y asina Unistars ta tuma ventaha 1-0. 

Y aki e coach Rony ta manda Lisandro hunga linksbek y manda Traice hunga medio kampo, y 
aki San Nic Jrs a mira un atake mas fuerte y mas rapido riba tereno di Unistars y na 72 minuut, 
riba un freekick Ronny ta saka un otro defensa manda dilanti ku ta Rafael Flanders y aki Donovan 
ta saka e bala pa Cristian y Cristian ta duna Rasta y Rasta ta pasa pa Marlon y ku un tremendo bira- 
da Marlon ta lop e bala over di e defensa na unda Rafael ta haye su so ku keeper y ta los un disparo 
duro na halto na unda e keeper a touch ku e bala pero ta sigui y pega den net 1-1. 

Y aki na 88 minut riba un påse krusa dilanti goal di Cristian pa Randy y envez Randy remeta den 
goal ta bai para e bala pa hasi bunita, y perde e bala y asina desperdicia e goal di victoria. E coach 
di San Nic Jrs a keda hopi kontento pasobra porfin e hungador a skueha mas o menos su instru- 
cionnan y a kumpli ku nan, y asina nos por a mira un defensa bon sera bao guia di Bob y den me¬ 
dio kampo bon kontrola pa Donovan yCristian y delantero bao guia di Marlon. Hungadornan ku a 
destaka ta e jovennan Lisandro Marckson ku a hunga un bon partido, y tambe Rasta Traice mas ku 
klaro un hungador multiplika riba tereno. Proximo partido kontra Arikok na San Luis Savaneta. 

E potret e autor di e goal Rafael Flanders. 

Un ritmo envidiabel 

Miguel 
Cabrera ta 
caminda pa 
un carrera 
briyante den 
Grandes Ligas 

M iguel Cabrera no ta 

Albert Pujols. Di hecho, 
e prome seis ana di e carrera 
di Pujols tabata e unico den e 
historia di baseball. 

Pero ora ta busca proyecta e 
futuro di e antesalista vene- 
solano di Marlins e punto di 
referencia mas adecua ta e his- 
torial di e inicialista domini- 
cano di Cardinales. 

Ambos ta bateadornan 
drechi cu a irrumpi exitosa- 
mente den liga mayor na un 
edad cu mayoria di su colega ta 
afanando pa sina e secreto di e 
bateo den liga menor. 

Cabrera, ken a cumpli 24 
ana e siman aki, tabata un di e 
bateadornan mas consistente 
den Grandes Ligas den e 
ultimo cinco ana y den 2007 ta 
mustrando hopi comparacion 




Panaderia del Pueblo 
Mester pa drenta servicio di inmediato 

PANADERO 

Esnan interesa por pasa personalmente na 
Panaderia del Pueblo 
Guyabastraat 4, Dakota 

Preferible persona cu experiencia 


cu Pujols. 

Cabrera ta lider di Liga 
Nacional den careda impuha 
(13), On base % (.520) y produ- 
cion di OPS (1,341). Ademas 
ta tercer na bat (.410). Di dos 
den homerun (4) y tercer den 
base por bola (9). “Solamente 
ta bay dos siman di wega, esey 
no ta nada”, Cabrera a bisa. “E 
temporada di Grandes Ligas ta 
hopi largo y un no por celebra 
nunca den april”, Cabrera a 
agrega. Ana pasa, ora tabata 
tin un AVG di .329, Cabrera a 
bringa pa e titulo di bateo t’e 


na ultimo dia di temporada cu 
Freddy Sanchez, ken a fmalisa 
cu .344. E venesolano a agrega 
26 homerun, 50 double y 114 
careda empuha. 


JV Oduber 
Aruba N.V. 


is now accepting application for 
the following positions; 

-Technician 
-Operations Manager 

If you are interested in the above 
mentioned position, pis mail your 
resume to P.O. Box #2506 before 
the 18th of April 2007 


A ru En Mnii 




BO CONECCI ON CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 





* * 

w 





Pa mas informacion yama 

583-2459 of 583-0631 



LA JUfyp 

PA TUR FIESTA 
PA MUCHA 

YAMA 

923523 / 5838769 


































































24-AWEMainta | Diaranson APRIL 18, 2007 


DEPORTE 



E dos mihor tenistanan di mundo, e suizo Roger 
Federer y e spano Rafael Nadal, a mustra su 
oposicion na e plan di reforma di e calender poni 
pa e Asociacion di Tenista Profesional (ATP), cu ta 
considera cu ta hasiendo sin conta cu e opinion di e 
hungadornan. “Nos ta pidi cu e proceso di reforma 
para”, Nadal a sigura, cu ta comparece conhunta- 
mente cu Federer na Montecarlo, unda a cuminsa 
Masters Series. Nadal y Federer a afirma cu 65 teni¬ 
sta di e circuito a firma en contra di e plan di e presi- 
dente di ATI^ e surafricano Etienne de Villiers, cu ta 
pretende reduci e number di Master Series, di nuebe 


pa ocho, y elimina esun di Montecarlo y Hamburg. A 
cambio, ta planea crea un torneo mixto cu ta celebra 
na primavera di Madrid riba klei, den sustitucion di 
cu e Capital spano alberga awo den otono riba pista 
liher. “No ta laga tempo pa reflexiona. E decision ya 
ta tuma ora a yega na nos oido”, Federer a bisa, cu 
a pidi un dialogo mas fluido y serio cu e instancia 
halto di ATP E dos tenista a defende e torneo di 
Hamburg y Montecarlo, cu ta considera weganan 
cu un historia largo y cu den su opinion, no mester 
sali di e circuito. “E proyecto di ATP ta inhusto pa 
e torneonan manera Montecarlo y Hamburg, cu tin 


un historia largo y no merece wordo elimina”, Nadal 
a sigura. E number uno di e mundo a reconoce cu 
desde un punto di bistå e negoshi, tin torneo cu tin 
mas publico cu Montecarlo of Hamburg, pero ta 
defende e tradicion di e torneonan aki. Federer a 
critica tambe e Federacion Internacional di Tennis 
(ITF) pa e calender di Copa Davis, cu segun e tenista 
suizo ta coloca e eliminatorio net despues di Master 
Seris of di Grand Slam, locual ta priva e paisnan di 
hungadornan importante. 

“Ta mustra cu esey ta mihor cu nos cual ta e mihor 
fechanan pa hunga”, Federer a bisa. 

D ialuna 16 di April 2007 e organisacion di 
Last Man Standing a bini hunto cu prensa 
na Balashi Beer Garden pa tene un conferencia di 
Prensa. Manera ta conosi dia 28 di April 2007 e 
di tres evento di Last Man Standing ta bai tuma 



lugar na Centro Deportivo Betico Croes. Tin tres 
tarifa di entrada. Si bo kier sinta riba tribune e 
entrada ta costa afis.30,-, Ringside ta afis.60,- 
y si bo kier un mesa di VIP pa 9 persona e ta 
$600,- cu ta afis 120,- pa persona. Manera e Last 
man Standing anterior e portanan ta 
habri dia 6:00PM y e peleyanan ta 
cuminsa for di 7:00PM. Asina ta si 
abo kier disfruta di tur e peleyanan, 
zorg pa bo tey trempan. E biaha aki 


tambe ta bai tin participantenan di Curacao. Dus 
e peleyanan ta bai ta hopi mas spectacular. Tin un 
total na premio di Afis. 20.300,-. Pa mas infor- 
macion tocante e reglanan di e peleyanan bishita 
e website: www.c-jamproductions.com. Y pa 
tickets pasa na e location nobo di C-Jam na adres 
Jucuri 66, Santa Cruz. Tel: 585-6558 y Ritz. Asina 
ta si abo tambe kier sa ken ta bai ta e ganador di 
“Last Man Standing” wak pa bo tey. SEE YOU 
THERE!!! 

Af o Alfonso Soriano 


■Ef contraet 


E dominicano Alfonso Soriano a lesiona su mus- 
culo ora tabata purba atrapa un bala duro, pero 
Cubs a logra gana dialuna un score di 12-4 contra di 
Padres. 

Soriano a bandona e veid den di cinco inning. 

Sin embargo, Jason Marquez a acepta un careda den 
seis inning pa gana su prome wega den tres apertura 
desde cu a firma un contract pa tres temporada a 


cambio di 21 miyon di dollar cu Cubs. 

Chicago, cu tabata tin un record di 0-7 contra di 
Padres temporada pasa, a tuma ventaha di 3-0 den di 
cinco inning ora, cu homber na tercera base y un out, 
e derrotado Clay Hensley a bin na bat y a conecta un 
fly pa center field. Soriano a core cu tur velocidad, a 
tira y lora pa catch e bala. 

E dominicano a lanta y cay ora a purba tira e bala. 


E masajista di e team, Mark O’Neal, a atende, y 
Soriano a sali di veid canando. E team a informa cu e 
talentoso pelotero a lesiona un nervio di su musculo 
robes. 

E contratacion di Soriano, ken a firma un con¬ 
tract pa ocho temporada y 136 miyon di dollar, y di 
Marquez, ta forma parti crucial di e cara nobo cu ta 
pretende tin Cubs pa e temporada aki. 


Tin cu bira duro 


Kimi Raikkonen a bisa cu Ferrari por bay hopi mas liher 


E piloto finlandes Kimi Raikkonen, cu e ana aki a debuta cu e 
team italiano Ferrari y cu ta comparti cu e spano Fernando 
Alonso y e britanico Lewis Hamilton, ambos cu Mercedes- 
McLaren, e mundial di Formula Uno, ta considera cu su auto 
ainda por bay mihor. “Nos a recoge hopi punto, pero nos tabata 
por a hasi’e mihor. Nos tin cu traha duro pa logra, aunke awo nos 
ta spera e test di Barcelona pa wak con e novedad ta bay ye- 
gando”, Raikkonen a comenta. E finlandes, den declaracion cu ta 
facilita Ferrari, ta considera cu e fin di siman na Bahrein, “tabata 
dificil”. “E auto no tabata na punto manera tabata desea y nos 
no a hasi tur cos na perfeccion”. “Den e careda nos a hasi bon 
prestacion y nos tabata por a hunga e triunfo cu tur, mientras cu 
ainda no a logra duna e maximo un solo buelta den calificacion. 

Y si no a logra ta cu e prome desde e inicio”, el a apunta. Raik¬ 
konen, riba e ultimo test di mundial, den e circuito Bahrein, 
unda a conclui den e tercer lugar, a bisa: “den e salida mi a perde 
e beneficio di Alonso y despues no tin un margen manera pa su¬ 
pera den pista mi a keda blokea tras di dje. E unico oportunidad 
pa pas’e ta drenta den box (cambia tire y yena gasolin)”. 




EllPE 

Organisacion di Directornan di Ensenansa Basico - ODEB 

Inovacion kier men trece cambio 

Mehora of cuminsa algo nobo 


R iba nos tereno esaki 
kier men percura cu si- 
namento y alumno ta desar- 
oya segun e cambionan den 
sociedad tanto riba tereno 
di contenido como tereno 
didactico y pedagogico. 
Tambe mester tene cuenta 
cu e personanan cu ta 
hunga un rol den e proceso 
aki na scol y scol mes como 
organisacion den desaroyo. 
Esun cu ta traha riba e 
tereno aki ta ocupa su mes 
siendo un lider riba e tereno 
di ensenansa, “onderwi- 
jskundige leiderschap”. 

Bo ta encamina pa halsa e 
calidad di contenido di les, 
forma di duna les y con e 
alumno ta sina. 

Nos tin di håber cu: idean- 
an riba tereno di ensenansa; 


e vision y metanan; forma 
cu e ideanan aki ta hana; es 
decir maneho di personal, 
e medionan financiero of 
operacional y procedura of 
reglanan pa realisa e ide¬ 
anan aki. 

PRIEPEB a formula su ide¬ 
anan pa inovacion den un 
vision riba con ensenansa 
mester ta. 

Aigun ideanan por ta: 
Ensenansa cu ta adapta na 
e nesecidad di cada mucha 
den su totalidad; 

Ensenansa cu ta pone 
atencion na e desaroyo 
social emocionanl di cada 
mucha; Ensenansa cu ta 
sina e mucha tuma inicia- 
tiva, traha independiente 
y tuma responsablidad pa 
su sinamento; Ensenansa 


cu ta basa riba otro for¬ 
manan di sinamento, no 
solamente sina for di cabes 
o buki, pero cu ta haci uso 
di tecnologia; Ensenansa cu 
ta implica diferente sistema 
di organisa les y aserca- 
mento di alumno den e 
proceso di duna les y evalua 
sinamento. 

Segun e plan strategico 
di ODEB nos vision ta: 
Ensenansa di calidad. Nos 
mision ta: 1. Carga e ino- 
vacionnan den ensenansa, 
yuda den e transforma- 
cion di plan pa cambio pa 
realisacion di e plannan di 
cambio na scol. 2. Aporta na 
eleva e calidad di ensenansa 
na Aruba. 3. Optimalisa e 
maneho di cuido di alumno 
pa stimula desaroyo inte¬ 


gral di tur alumno. 

Pa realisa e metanan aki nos 
area di trabao mester worde 
demarca y cierto actividad 
mester tuma luga segun lo- 
que ta para den e plan stra¬ 
tegico di ODEB: E areanan 
di resultado y accion. 

a. Palabra cual inova¬ 
cion nos ta carga, su con¬ 
tenido, personan envolvi, 
material y otro medionan 
manera tempo y placa; 

b. Ken ta e otro ac- 
tornan den ensenansa cu 
cual ODEB mester tuma y 
mantene contacto; 

c. Despues di e con¬ 
tacto aki sigui na haci 
palabracionnan di trabao cu 
esnan cu ta responsabel pa 
cu ensenansa. 

E tarea cu a worde enco- 


menda na e comision aki 
ta ensera desaroya su mes 
pa bira un partner igual ora 
di pensa of discuti cualkier 
inovacion den ensenansa. 
Ministro di Ensenansa. 
y e otro actornan manera 
p.e. Directie Oonderwijs y 
directivanan di scol mester 
tene cuenta cu nos. No mes¬ 
ter ta asina mas cu plannan 
traha di “ariba” ta worde 
entrega na nos pa simple- 
mante ehecuta nan. No mas 
cuida e tienda sino yuda 
den e maneho di e tienda. 
Asina nos por aporta na un 
manera realistico na e desa¬ 
royo di ensenansa na Aruba. 
T’asina leu e declaracion di 
Organisacion di Director¬ 
nan di Ensenansa Basico 
-ODEB 


YAMA NOS 

HOTLINE 

21UIA IHSHUMIHi: 

733-8477 

, PA GUALKEINF0RMACI0N 


Ban yuda sra. Sira Booy 

Habri radio Caruso 
Booy FM 


P a medio di esaki Radio Caruso Booy ta anuncia cu a 
habri un cuenta bancario den cual pueblo di Aruba 
por ofrece su apoyo financiero na Radio Caruso Booy, pa 
por habri e posiblidad pa bolbe bay den aire. 

Por haci donacion na e number di banco 25326504 via 
Caribbean Mercantile Bank N.V. 

Bo donacion cu lo por habri e posibilidad pa Radio Caruso 
Booy por bin bek den aire, lo ta hopi aprecia. 

Tambe Radio Caruso Booy tin un accion di firma di sosten 
pa Radio Caruso Booy, den cual pueblo di Aruba por pasa 
firma y mustra nan apoyo pa Radio Caruso Booy FM. 

Por pasa desde awe en adelante na Radio Caruso Booy 
situa na Generaal Majoor de Bruinewijk # 49 Savaneta 
for di 10’or di mainta pa 7’or di anochi, pa por firma pa 
demostra asina sosten y apoyo pa Radio Caruso Booy por 
bolbe den aire 

Pa mas informacion por tuma contacto libremente na 
telefoon: 584-77-52 

Di antemano ta duna pueblo di Aruba danki pa e apoyo na 
Radio Caruso Booy. Cu Dios bendiciona pueblo di Aruba. 



Caluroso bonbini pa 

Tres miembro nobo pa 
Quota Club 

R ecientemente Quota International of Aruba a haya 3 miembro nobo aserca. E miem- 
bronan nobo ta Sra. Julisca Harms, directora di Romar Trading, cu a worde introdu- 
ci pa Sra. Lenny Theysen, Sra. Ivy Simon-Hernandez, manager di Island Finance Aruba, 
cu a worde introduci pa Sra. Vicky Booi, y Sra. Ludmilla Arends, directora di Kowloon 
Restaurant, cu a worde introduci pa Sra. Lenny Theysen. Sra. Ludmilla Arends den 
pasado tabata miembro di Quota International of Aruba y awor a dicidi di join e club bek. 
E organizacion ta consisti awor di 63 miembro! Palabranan di pabien na e miembronan 
nobo y hopi exito cu nan trabaonan pa comunidad di Aruba. 



Riba e foto d.r.p.d.: Sra. Alexia Semeleer, Presidente di Quota International of Aruba, 
Miembronan: Sra. Lenny Theysen, Sra. J ulisca Harms, Sra. Ivy Simon Hernandez, Sra. Vicky 
Booi y Sra. Evelyn Wever Croes. 

Na Merca durante 2006 

448 Keho riba abuso cometi 
pa pastornan 


N a Merca, durante ana 2006, 
448 pastor catolico-romano 
a worde acusa di a comete abuso 
sexual cu mucha. Mas di 700 
mucha tabata victima di e actonan 
aki. 

Esaki por a worde 
deduci for di cifranan 
publica recientemente 
pa obisponan mericano. 

E lidernan di iglesia 
solamente a menciona 
e acusacionan cu a 
aparenta di ta veridico. 

Mayoria di e muchanan 
tabata entre e edad di 
10 pa 14 ana, ora e 
pastornan a agredi nan. 

E cantidad di 
acusacionnan a baha 
compara cu e ananan 
anterior. 

Na ana 2005 un 
cantidad di 783 mucha 
a acusa un pastor di 
abuso sexual, na 2004 
esaki tabata casi 1,100. 

Mayoria di e 
acusacionnan ta 
relaciona cu eventonan 
cu a bin ta tuma lugapa 
decenas di ana. 

Segun e obisponan 
70% di e pastornan cu 
a worde acusa di abuso 
na 2006, ya no ta den 
funccion. 

Nan a bandona 
nan funccion 
voluntariamente; of 
a worde obliga pa 
haci tal pa lidernan di 
iglesia; of ya no ta na 


bida. 

E escandalo sexualnen na 
2006 tabata tin un costo di 
mas di 300 miyon dollar pa 
loque ta diocesisnan, orden y 
congregacionnan religioso, y 
organisacionnan catolico na Merca. 

I ANTIYAS 

Aqualectra tambe ta manda Pierre y su 

raport ‘bai fliet’1 


W IILEMSTAD 
- Aqualectra no 
tin nada di terne y no tin 
nada cu por comprometé 
Aqualectra den e draft 
raport di Vantage. Pa loke ta 
trata e contenido di e raport 
di Vantage, Gerencia di 
Aqualectra ta duna e garan¬ 
tia cu no tin nada castigabel 
den e draft cu a keda entre- 
ga na Ministerio Publico. 


Cu esaki Aqualectra ta 
enfatiså cu absolutamente e 
no tin miedo cu Diputado 
Nelson Pierre a entrega e 
draft raport di Vantage na 
OM. 

Lokual si, gerencia kier 
trece bon cla dilanti ta, cu 
e raport ta un draft y esaki 
no ta un raport final y cu 
tabatin un TOR (Terms of 
Reference) cu tur partido 


mester a tene nan mes na 
dje. 

Den e TOR aki, entre 
otro, e obhetivo, regia y 
procederanan di e “audit” 
a wordo stipulå. Tambe a 
conbeni con e comision di 
auditoria lo bai funcionå y 
cu t’e Hunta Comisario di 
Aqualectra lo tin e ultimo 
responsabilidad y super¬ 
vision riba e proceso di 
“audit” aki. 

Gerencia a ricibi e raport 


draft ‘riba 10 di april ultimo 
y a combeni cu Presidente 
Comisario cu pa mas tarda 
20 di april gerencia y e otro 
miembronan di comisari- 
ado lo mester a entrega nan 
comentario. Entre tanto e 
empresa a hané confrontå 
cu un situacion masha 
complicå y bruha, caminda 
cu Diputado Pierre di un 
forma of otro a ricibi e 
raport y trece esaki den 
publicidad, caminda esun 


cu a duna e instruccion for¬ 
mal pa cu e auditoria, esta 
e Hunta Comisario, mes 
no a hana chéns pa discuti 
e detayenan di esaki cu e 
auditor. 

Gerencia ta lamentå e forma 
di proceder aki, p’e simpel 
hecho cu aworaki ta trece 
informacion no veridico, 
incorecto, y sacå for di nan 
contexto den publicidad y 
den e forma ei atacha e bon 
nomber y posiblemente e 
integridad di e empresa. 
Gerencia kier garantiså 
comunidad cu e forma cu 
gerencia lo sigui atendé e 
asunto di auditoria aki, lo 
ta den e forma di réspét i 
decensia cu Aqualectra tin e 
custumber di haci. 

Den e forma aki, Aqualectra 
ta respetå e libertad cu un y 
tur riba nos isla tin, pa ex- 
preså nan mes den e forma 
deseå, pero Aqualectra lo no 
aceptå p a den ningun forma 
atacha o trece duda den e 
integridad y profesional- 
ismo di su gerencia y su 
colaboradornan. 
Finalisando, Aqualectra ta 
enfatiså cu lo sigui duna 
informacion na comunidad 
atrabes di medionan di co- 
municacion riba tur topico 
di interes pa cu e empresa. 

MUNDO 


Premier Palestino no ta bai Hulanda 


P rome Ministro Palestino Ismail 
Haniyeh no ta bai Hulanda. E mi¬ 
nister hulandes di Asuntonan Exterior, 
Maxime Verhagen, a dicidi ayera cu no 
ta duna e palestino un visa pa drenta 
Hulanda. 

E Plataforma Palestino pa Derecho 
y Solidaridad Humano (PPMS), cu a 
invita e Prome Minister pa atende e di 
5 conferencia Palestino-Europeo dia 5 
di mei na Rotterdam, Hulanda, a keda 
hopi decepciona cu e decision aki di e 
Minister hulandes. 


iDtplrø pa l>|ns, iclrhl pa Va. Mayra Crwrø-Crec* 

Tfitff.i ho eofcfpnan di Elitutr ti kniu 

Om ftr c noiiviu u Jnwti l im 

Ta Dias so sa n pakico ala yantaho 
Axma umpyun. 

Bios su paiabra tu hisu dm 


Haniyeh ni a entrega un peticion pa 
visa ainda. E tabata warda un senal di 
e mundo politico hulandes, segun un 
vocero di PPMS. E organisacion ta 
haya hopi penoso cu un prome minis¬ 
ter democraticamente elegi no mag di 
bishita Hulanda. 


Salmtt tt9:t&S 

* T tti f patabra in an lampi pst mi pia y 
i ti tus pti mi eaminéa " 

Gmvunnv, k:isi;s. Cttrstn* 
ii li Pa/ cu [>i<is 


E vocero di PPMS ta yama e actitud 
anti-palestino di e gabinete hulandes 
hopi negativo pa cu e proceso di paz na 
Medio Oriente. 


Tur fut tcoiffgfifum di; 

b'.inwr i f \frui ■ Jfnf.i - San StcnUrus 




PARTICIPACION 

En conexion cu acto di despedida di nos colega y amigo 



SR. GIO VANNY RODNY EUSTACIA 

carinosamente yama “Gio” , “Corsow”; 

cu lo toma lugar,awe,diarason,18 di april 2007 na Palisiaweg nr. 13 San Nicolas 
nos oficinanan y departamentonan tecnico na Playa,Hato y San Nicolas lo ta 

sera pa publico 

DIARASON,18 DI APRIL 2007,PA 12’ OR DI MERDIA 

GERENCIA Dl 

N.V. ELMAR 

U n cantidad di studiante 
hulandes na Universi- 
dad Virginia Tech, caminda 
un homber a tira 32 studiante 
mata y despues a suicida su 
mes, tabata literalmente pega 
cu candela dialuna ultimo. 

Un di nan tabata Jurriaam 
van der Vaart cu a caba di 
baha fo’i bus na e campus y 
probablemente a tuma un 
decision cu a scapa su bida. 

Pa motibo di e sneu e la tuma 
un otro caminda, patras di e 
edificio, y pesey awor e por 
conta loque e’la mira y sinti. 
“Tabata un sentimento masha 
strano” e’la bisa su tata. 
Jessica Brouwer di Amstel- 
veen a yega universidad 
mainta tempran, ora e’la 
tende di otro studiantenan cu 
nan a tende tiro den e edifi¬ 
cio. “Bai paden, bai paden!” 
un hende a grita nan. “Nos 
no a tende nada. Y e ora e cos 
a euminsa. Un morto ... ocho 
morto ...teribel, ambulans tur 
caminda, sirenanan ta grita”, 
e’la bisa, “hendenan tur na 
sanger ta worde treci pafo. 

Tur hende ta den un panico 
total”. 

Robert Krabbendam ta 
biba pega cu e universidad 
y e mainta ey e’la sera su 
bentananan ora e’la tende e 
sirenanan. Pa su sorpresa e’la 
mira riba CNN cu e drama 

tabata na su propio universi¬ 
dad. E’la bisa cu siman pasa 
tabata tin aigun aviso di bom 
na e universidad. “Quizas un 
tin di haci cu e otro”. 

15 ana a pasa caba 

Air Ambulance a conmemora su di 3 lustro 

cu cantidad di invitado 


D iadomingo ultimo, 15 di april, 
Pro Air cu su servicio di Air 
Ambulance a celebra na grandi nan 
di 15 aniversario. Den un presenta- 
cionm tur presente n’e celebracion 
aki por a haya un idea di e trabou 
cu Air Ambulance di Aruba a bin ta 
brinda Aruba e ultimo 15 ananan. 
Durante e presentacion aki aigun 
persona cu a experiencia e ayudo di 
Air Ambulance a conta nan expe¬ 
riencia cu a conmove tur presente. 
Nan tur a gradici e bon trabou di 
Air Ambulance a brinda nan cu 
asina nan ser keri por a haya e trato 
medico mas avansa den exterior. 
Varios baby prematuro a ser trans¬ 
porta pa Air Ambulance Aruba, y 
awe ya ta grndi caba pa tabata pre¬ 
sente e anochi aki. Varios medico 
specialista a conta nan experiencia 
cu nan tabatin cu Air Ambulance, 
e.o. dr. van Leeuwen y dr. Rain- 
jherc, kendenan no tabatin palabra 
suficiente pa gradici e existencia di 
Air Ambulance Aruba, cu a trans¬ 
porta varios di nan pacientenan. 

Na parti final, Director, Rubert 
Richards a entrega aigun placa di 
reconocimento na aigun persona cu 
a aporba un gran parti durante e 15 
ana di existencia di Air Ambulance. 
Den su discurso, Rubert Richards 
a mustra cu apesar di tur obstaculo 


cu a presenta den transcurso di 
nan exitencia, nan ta determina pa 
sigui, pasobra Aruba mester di nan. 
Tur cu tabata presente a desea Air 
Ambulance Aruba hopi mas ana 
di existencia y a ser comproba cu 
Aruba mester tin su propio Air 
Ambulance pa por duna e servicio 
exclusivo aki na tur cu un dia lo por 
tin mester di dje. 

Un biaha mas, Air Ambulance kier 
a gradici, hopsital den su totalidad 
cu a yuda nan cu tur nan buelonan, 
personal di ambulance, Cruz Cora, 
Gabinete di Gobernador, Check¬ 
point Color, Censo, AAA N.V., 
Direccion di Aviacion Civil, AZV 
y Pro Air su medical staff hunto cu 


tur specialista cu ta confia nan cu 
nan pacientenan. 

Tur otro cu un manera of otro cu 
a duna Air Ambulance nan aporte 
durante 15 ana. 

Di nos parti, AWEMainta kier a 
uni pa desea Rupert Richards cu su 
Air Ambulance hopi ana mas y di 
nos parti nos ta spera cu Air Ambu¬ 
lance lo por sigui haya yudanza di 
esnan cu Air Ambulance ta de- 
pende di nan pa nan existencia. Nos 
sa cu Air Ambulance no tabatin’e 
facil, durante su existencia, pesei 
un suplica ta na su lugar, pa nos tur 
hunto ban duna nan un man p’asina 
yuda nos propio Air Ambulance pa 
celebra otro 15 ana mas. 




Terrick Mansur ta subi podium den su promer 


R iba Diasabra April 14 a tuma 
lugar e promer careda di e 
campeonato di F2000 na Virginia 
International Raceway. Despues 
di a qualifica na di segundo lugar 
, Terrick a caba e careda na di 
tercer lugar y ta logra e fastest 
lap durante e careda. E proximo 
careda ta tuma lugar na Road Atl- 
lanta den luna di Mei. Terrick ta 
coriendo cu e equipo di Andersen 
Racing. 

Pa mas information por bishita 
www.terrickmansur.com, www. 
andersenracingteam.com. 


careda di Formula 2000 



































